qundao/data-zh-poetry huggingface dataset:
十五夜南园纳凉
作者：吴芾
朝代：宋

兀坐铃斋困郁蒸，举头忽见月华明。兴来策杖园中去，聊复寻山听水声。
十五夜南园纳凉
作者：吴芾
朝代：宋

兀坐铃斋困鬰蒸，举头忽见月华明。
兴来策杖园中去，聊復寻山听水声。
十六夜再登月台
作者：吴芾
朝代：宋
体裁：七言律诗

虚度中秋颇动怀，今宵却再上高台。强延风月虽聊尔，一对江山亦快哉。小子仍携竹叶至，同僚还折桂枝来。老夫为尔牵诗兴，笑向花前覆一杯。
十六夜见月
作者：吴芾
朝代：宋
体裁：七言绝句

连宵待月屡登城，特地遮藏不肯明。过了佳辰方皎洁，嫦娥何事太无情。
去春劝耕云际移植海棠曾留小诗今岁困于多事欲往不果怅然有怀復和前韵以示主僧
作者：吴芾
朝代：宋
体裁：七言绝句

去年劝相到云根，满树花光欲照人。料得今年花更好，无端风雨阻行春。
去郡日寄居诸公作饯即席奉呈
作者：吴芾
朝代：宋
体裁：七言律诗

三年江上守孤城，日日思归去未能。虽愧憩棠无惠政，却欣伐木有良朋。花开后圃春同醉，月满高楼夜共灯。别后要须俱自爱，从今拭目看飞腾。
去郡登舟偶成一绝
作者：吴芾
朝代：宋
体裁：七言绝句

脱得身来上短篷，飘然初试一帆风。孤城回首知何处，祇有凌歊在眼中。
又劝耕
作者：吴芾
朝代：宋

浙东十载歌丰登，去年水旱俄相乘。吾州何幸得一熟，四野绝闻愁叹声。田畴二月土膏动，树头布谷争飞鸣。田家饱食苦无事，雨后一犁方对耕。敢意使君亲劝率，千骑晓作田间行。老农感激前致语，使君不用忧西成。腊中昨已见三白，今日还逢甲子晴。年丰谷贱定可卜，仓箱会见如坻京。但愿使君对春色，莫负花前双玉瓶。人生适意未易得，况复时节遭升平。要须拚与宾客醉，无使旁人笑独醒。
又劝耕
作者：吴芾
朝代：宋

浙东十载歌丰登，去年水旱俄相乘。
吾州何幸得一熟，四野绝闻愁叹声。
田畴二月土膏动，树头布谷争飞鸣。
田家饱食苦无事，雨后一犁方对耕。
敢意使君亲劝率，千骑晓作田间行。
老农感激前致语，使君不用忧西成。
腊中昨已见三白，今日还逢甲子晴。
年丰谷贱定可卜，仓箱会见如坻京。
但愿使君对春色，莫负花前双玉瓶。
人生适意未易得，况復时节遭昇平。
要须拚与宾客醉，无使旁人笑独醒。
又和谢良辅惠箭笋
作者：吴芾
朝代：宋

卜得幽居山绕屋，四围景物何纷郁。门前掩映百垂杨，墙里回环万修竹。风来花气竞薰人，日出鸟声浑满谷。檐前花树尽堪攀，砌下清泉常可掬。暮年得此复何求，但闭柴荆理松菊。客至草草具杯盘，随分烹炮荐鱼肉。野人颇厌近腥膻，长苦春蔬餐不足。固知竹箭已抽萌，玉箸琼簪破苔绿。非君好事远寄将，安得今朝充我腹。礼勤意厚已难当，仍出长篇相付嘱。嗟予朴拙岂知诗，祇觉珠玑照双目。朝吟夕咏自忘疲，虽欲安眠眠不熟。起来烂煮饱枯肠，尽却韭菹并豆粥。人生嗜好固不同，此味定知人共欲。第惭作报乏琼瑶，恶语虽多漫盈牍。
又和谢良辅惠箭笋
作者：吴芾
朝代：宋

卜得幽居山绕屋，四围景物何纷鬰。
门前掩映百垂杨，墙裏回环万修竹。
风来花气竞熏人，日出鸟声浑满谷。
檐前花树尽堪攀，砌下清泉常可掬。
暮年得此復何求，但闭柴荆理松菊。
客至草草具杯盘，随分烹炮荐鱼肉。
野人颇厌近腥羶，长苦春蔬餐不足。
固知竹箭已抽萌，玉筯琼簪破苔绿。
非君好事远寄将，安得今朝充我腹。
礼勤意厚已难当，仍出长篇相付嘱。
嗟予朴拙岂知诗，祇觉珠玑照双目。
朝吟夕咏自忘疲，虽欲安眠眠不熟。
起来烂煮饱枯肠，尽却韭葅并豆粥。
人生嗜好固不同，此味定知人共欲。
第惭作报乏琼瑶，恶语虽多漫盈牍。
又和金克家送春
作者：吴芾
朝代：宋

春来纵使日衔杯，老去逢春能几回。
幸有良朋同雅集，不妨烂醉罄余罍。
羞看落絮愁盈抱，强对残花泪满腮。
惆怅又为经岁别，莫辞花下少徘徊。
又和金克家送春
作者：吴芾
朝代：宋

春来纵使日衔杯，老去逢春能几回。幸有良朋同雅集，不妨烂醉罄馀罍。羞看落絮愁盈抱，强对残花泪满腮。惆怅又为经岁别，莫辞花下少徘徊。
又和陈天予
作者：吴芾
朝代：宋

边敌临江强指麾，狂图欲效白登围。一朝殄灭妖氛净，万里欢传盛事稀。故国山河看克复，中原父老徯来归。六飞便好乘时进，顺取天心莫失机。
又和陈天予
作者：吴芾
朝代：宋

边敌临江强指麾，狂图欲效白登围。
一朝殄灭妖氛浄，万里欢传盛事稀。
故国山河看克復，中原父老徯来归。
六飞便好乘时进，顺取天心莫失机。
又和黄清表惠早梅
作者：吴芾
朝代：宋
体裁：七言绝句

姑射风姿绝点埃，年年长是腊前开。方疑今岁无消息，多谢君能折取来。
又登碧云亭感怀三十首
作者：吴芾
朝代：宋

晚上危亭暑气清，薰风微动入疏棂。重重草树高低绿，叠叠峰峦远近青。晚上危亭眼暂明，风烟浓淡媚郊坰。个中妙处吟难尽，分付人间作画屏。晚上危亭喜作晴，亦思郊外一闲行。无端骑从相遮护，不放山翁适野情。晚上危亭瞰野塘，藕花无数散清香。若为荷叶分青绿，一半红妆半淡妆。晚上危亭看绿荷，风翻荷叶欲藏花。使君要见红妆面，莫放碧云重叠遮。晚上危亭逸兴多，却寻小艇下烟波。酒狂聊作碧筒饮，折尽花间几柄荷。晚上危亭侧耳听，新蝉噪罢乱蛙鸣。老来只是便幽静，颇厌人间强聒声。晚上危亭兴未穷，仰看星斗已悬空。可怜熠耀飞撩乱，也欲争光迥野中。晚上危亭一解颜，公馀偷得半时闲。未能投绂寻归路，聊复衔杯对好山。晚上危亭指顾间，羊牛来下鸟飞还。细思物理须知止，何用区区祇强颜。晚上危亭顾四隅，小松环绕几千株。他年黛色侵天去，应记栽时是老夫。晚上危亭望彼苍，时时飞电迸流光。嗟人生世须臾里，未必能如电久长。晚上危亭咏式微，封章再上未容归。羡他白鹭凌风去，却向山前自在飞。晚上危亭望远山，望中有水亦回环。终然不似吾庐好，上下山光水色间。晚上危亭览物华，斜阳影里度归鸦。暮山隔断乡关路，矫首临风眼欲花。晚上危亭避郁蒸，风生两腋觉身轻。更筹只是催归去，不到城头月未生。晚上危亭待月生，云头俄涌一轮明。终朝汩没尘埃里，对此身心觉顿清。晚上危亭为少留，亭前暝色已供愁。更听画角声悲壮，愈使愁人厌远游。晚上危亭力已疲，胡为归计尚迟迟。如今若便休官去，也胜当初未有时。晚上危亭与客同，话头只是说山中。老来百念消磨尽，只有归心羡暮鸿。晚上危亭望大江，天教千古作金汤。中流击楫人何在，徒感兴亡对夕阳。晚上危亭景色饶，眼中突兀是凌歊。三千粉黛知何许，祇有江山锁寂寥。晚上危亭一凭栏，青青最爱谢家山。谢公陈迹虽磨灭，馀韵遗风尚可攀。晚上危亭想谪仙，孤坟寂寂锁寒烟。高风直节谁能继，只有诗篇后代传。晚上危亭望石城，楚君曾向此间兴。城池芜没人何在，只有空山几个僧。晚上危亭忆孟君，龙山一醉见天真。堪嗟东道空遗臭，争似尊前落帽人。晚上危亭忆令威，凌虚山上悟玄机。丹成不见升腾迹，徒想当年化鹤飞。晚上危亭忆隐居，高情逸气古人无。横山祇有精庐在，无复书堂旧药炉。晚上危亭懒举头，竹椽芦屋亦堪羞。我将一变成雄观，长与邦人作宴游。晚上危亭喜有秋，民安物阜本无忧。铃斋坐啸虽多暇，争似归田得自由。
又登碧云亭感怀三十首·其一
作者：吴芾
朝代：宋

晚上危亭暑气清，熏风微动入疏櫺。
重重草树高低绿，迭迭峰峦远近青。
又登碧云亭感怀三十首·其一
作者：吴芾
朝代：宋

晚上危亭暑气清，薰风微动入疏棂。重重草树高低绿，叠叠峰峦远近青。
又登碧云亭感怀三十首·其一七
作者：吴芾
朝代：宋

晚上危亭待月生，云头俄涌一轮明。
终朝汩没尘埃裏，对此身心觉顿清。
又登碧云亭感怀三十首·其一二
作者：吴芾
朝代：宋

晚上危亭望彼苍，时时飞电迸流光。
嗟人生世须臾裏，未必能如电久长。
又登碧云亭感怀三十首·其一五
作者：吴芾
朝代：宋

晚上危亭览物华，斜阳影裏度归鸦。
暮山隔断乡关路，矫首临风眼欲花。
又登碧云亭感怀三十首·其一六
作者：吴芾
朝代：宋

晚上危亭避鬰蒸，风生两腋觉身轻。
更筹只是催归去，不到城头月未生。
又登碧云亭感怀三十首·其七
作者：吴芾
朝代：宋
体裁：古风

晚上危亭侧耳听，新蝉噪罢乱蛙鸣。老来只是便幽静，颇厌人间强聒声。
又登碧云亭感怀三十首·其三
作者：吴芾
朝代：宋
体裁：古风

晚上危亭喜作晴，亦思郊外一闲行。无端骑从相遮护，不放山翁适野情。
又登碧云亭感怀三十首·其三十
作者：吴芾
朝代：宋
体裁：古风

晚上危亭喜有秋，民安物阜本无忧。铃斋坐啸虽多暇，争似归田得自由。
又登碧云亭感怀三十首·其九
作者：吴芾
朝代：宋

晚上危亭一解颜，公余偷得半时闲。
未能投绂寻归路，聊復衔杯对好山。
又登碧云亭感怀三十首·其九
作者：吴芾
朝代：宋

晚上危亭一解颜，公馀偷得半时闲。未能投绂寻归路，聊复衔杯对好山。
又登碧云亭感怀三十首·其二
作者：吴芾
朝代：宋

晚上危亭眼暂明，风烟浓淡媚郊坰。个中妙处吟难尽，分付人间作画屏。
又登碧云亭感怀三十首·其二
作者：吴芾
朝代：宋

晚上危亭眼暂明，风烟浓淡媚郊垧。
箇中妙处吟难尽，分付人间作画屏。
又登碧云亭感怀三十首·其二三
作者：吴芾
朝代：宋

晚上危亭一凭栏，青青最爱谢家山。
谢公陈迹虽磨灭，余韵遗风尚可攀。
又登碧云亭感怀三十首·其二八
作者：吴芾
朝代：宋

晚上危亭忆隠居，高情逸气古人无。
横山祇有精庐在，无復书堂旧药炉。
又登碧云亭感怀三十首·其二十
作者：吴芾
朝代：宋
体裁：古风

晚上危亭与客同，话头只是说山中。老来百念消磨尽，只有归心羡暮鸿。
又登碧云亭感怀三十首·其二十一
作者：吴芾
朝代：宋
体裁：古风

晚上危亭望大江，天教千古作金汤。中流击楫人何在，徒感兴亡对夕阳。
又登碧云亭感怀三十首·其二十七
作者：吴芾
朝代：宋
体裁：古风

晚上危亭忆令威，凌虚山上悟玄机。丹成不见升腾迹，徒想当年化鹤飞。
又登碧云亭感怀三十首·其二十三
作者：吴芾
朝代：宋

晚上危亭一凭栏，青青最爱谢家山。谢公陈迹虽磨灭，馀韵遗风尚可攀。
又登碧云亭感怀三十首·其二十九
作者：吴芾
朝代：宋
体裁：古风

晚上危亭懒举头，竹椽芦屋亦堪羞。我将一变成雄观，长与邦人作宴游。
又登碧云亭感怀三十首·其二十二
作者：吴芾
朝代：宋
体裁：古风

晚上危亭景色饶，眼中突兀是凌歊。三千粉黛知何许，祇有江山锁寂寥。
又登碧云亭感怀三十首·其二十五
作者：吴芾
朝代：宋
体裁：古风

晚上危亭望石城，楚君曾向此间兴。城池芜没人何在，只有空山几个僧。
又登碧云亭感怀三十首·其二十八
作者：吴芾
朝代：宋

晚上危亭忆隐居，高情逸气古人无。横山祇有精庐在，无复书堂旧药炉。
又登碧云亭感怀三十首·其二十六
作者：吴芾
朝代：宋
体裁：古风

晚上危亭忆孟君，龙山一醉见天真。堪嗟东道空遗臭，争似尊前落帽人。
又登碧云亭感怀三十首·其二四
作者：吴芾
朝代：宋
体裁：古风

晚上危亭想谪仙，孤坟寂寂锁寒烟。高风直节谁能继，只有诗篇后代传。
又登碧云亭感怀三十首·其五
作者：吴芾
朝代：宋

晚上危亭看绿荷，风翻荷叶欲藏花。使君要见红妆面，莫放碧云重叠遮。
又登碧云亭感怀三十首·其五
作者：吴芾
朝代：宋

晚上危亭看绿荷，风翻荷叶欲藏花。
使君要见红妆面，莫放碧云重迭遮。
又登碧云亭感怀三十首·其八
作者：吴芾
朝代：宋
体裁：古风

晚上危亭兴未穷，仰看星斗已悬空。可怜熠耀飞撩乱，也欲争光迥野中。
又登碧云亭感怀三十首·其六
作者：吴芾
朝代：宋

晚上危亭逸兴多，却寻小艇下烟波。酒狂聊作碧筒饮，折尽花间几柄荷。
又登碧云亭感怀三十首·其六
作者：吴芾
朝代：宋

晚上危亭逸兴多，却寻小艇下烟波。
酒狂聊作碧筩饮，折尽花间几柄荷。
又登碧云亭感怀三十首·其十
作者：吴芾
朝代：宋
体裁：古风

晚上危亭指顾间，羊牛来下鸟飞还。细思物理须知止，何用区区祇强颜。
又登碧云亭感怀三十首·其十一
作者：吴芾
朝代：宋
体裁：古风

晚上危亭顾四隅，小松环绕几千株。他年黛色侵天去，应记栽时是老夫。
又登碧云亭感怀三十首·其十七
作者：吴芾
朝代：宋

晚上危亭待月生，云头俄涌一轮明。终朝汩没尘埃里，对此身心觉顿清。
又登碧云亭感怀三十首·其十三
作者：吴芾
朝代：宋
体裁：古风

晚上危亭咏式微，封章再上未容归。羡他白鹭凌风去，却向山前自在飞。
又登碧云亭感怀三十首·其十九
作者：吴芾
朝代：宋
体裁：古风

晚上危亭力已疲，胡为归计尚迟迟。如今若便休官去，也胜当初未有时。
又登碧云亭感怀三十首·其十二
作者：吴芾
朝代：宋

晚上危亭望彼苍，时时飞电迸流光。嗟人生世须臾里，未必能如电久长。
又登碧云亭感怀三十首·其十五
作者：吴芾
朝代：宋

晚上危亭览物华，斜阳影里度归鸦。暮山隔断乡关路，矫首临风眼欲花。
又登碧云亭感怀三十首·其十八
作者：吴芾
朝代：宋
体裁：古风

晚上危亭为少留，亭前暝色已供愁。更听画角声悲壮，愈使愁人厌远游。
又登碧云亭感怀三十首·其十六
作者：吴芾
朝代：宋

晚上危亭避郁蒸，风生两腋觉身轻。更筹只是催归去，不到城头月未生。
又登碧云亭感怀三十首·其十四
作者：吴芾
朝代：宋
体裁：古风

晚上危亭望远山，望中有水亦回环。终然不似吾庐好，上下山光水色间。
又登碧云亭感怀三十首·其四
作者：吴芾
朝代：宋
体裁：古风

晚上危亭瞰野塘，藕花无数散清香。若为荷叶分青绿，一半红妆半淡妆。
又陈伯明知郡远寄诗篇因次韵二首
作者：吴芾
朝代：宋

信笔题诗不记篇，聊凭赋咏写林泉。閒来倚杖云千嶂，睡起凭栏月一川。野性已安三径里，吟魂犹绕两湖边。何时更许陪清话，复把深杯手自传。喜到旧家山水乡，依然山色与湖光。此身宛在真仙窟，回首空怀太守章。岂意新诗犹见及，尚言故郡不相忘。自怜秕政无遗爱，安得人思蔽芾棠。
又陈伯明知郡远寄诗篇因次韵二首·其一
作者：吴芾
朝代：宋

信笔题诗不记篇，聊凭赋咏写林泉。
閒来倚杖云千嶂，睡起凭栏月一川。
野性已安三径裏，吟魂犹绕两湖边。
何时更许陪清话，復把深杯手自传。
又陈伯明知郡远寄诗篇因次韵二首·其一
作者：吴芾
朝代：宋

信笔题诗不记篇，聊凭赋咏写林泉。閒来倚杖云千嶂，睡起凭栏月一川。野性已安三径里，吟魂犹绕两湖边。何时更许陪清话，复把深杯手自传。
又陈伯明知郡远寄诗篇因次韵二首·其二
作者：吴芾
朝代：宋

喜到旧家山水乡，依然山色与湖光。此身宛在真仙窟，回首空怀太守章。岂意新诗犹见及，尚言故郡不相忘。自怜秕政无遗爱，安得人思蔽芾棠。
又陈伯明知郡远寄诗篇因次韵二首·其二
作者：吴芾
朝代：宋

喜到旧家山水乡，依然山色与湖光。
此身宛在真仙窟，回首空怀太守章。
岂意新诗犹见及，尚言故郡不相忘。
自怜粃政无遗爱，安得人思蔽芾棠。
句
作者：吴芾
朝代：宋

半刺岂能淹骥足，一封行见下龙墀。
叶性之有诗纪十五夜之集因用来韵
作者：吴芾
朝代：宋

人生重行乐，乐事古难全。
有如天边月，多阙还少圆。
又如牛女星，会合动经年。
今夕羣贤集，定知非偶然。
顾我老多病，要路懒着鞭。
年年上章疏，只丐早归田。
頼天怜此意，得遂性所便。
归来小西湖，湖水清且涟。
吾庐在其上，可濯仍可沿。
一望兴无尽，十里开红莲。
风前波渺渺，雨后竹娟娟。
到此百念灭，已是卜终焉。
但恨乏胜侣，使我心悬悬。
今得与公辈，共上泛湖船。
载月娱清夜，同醉壶中天。
虽无管弦奏，虽无罗绮筵。
看此水与月，自足中圣贤。
况復座上客，尽如珠玉联。
其间有老匠，自旧称诗仙。
饮散出佳句，为我写由拳。
纪此一时胜，付与山水传。
合当风月夕，更结一笑缘。
叶性之有诗纪十五夜之集因用来韵
作者：吴芾
朝代：宋

人生重行乐，乐事古难全。有如天边月，多阙还少圆。又如牛女星，会合动经年。今夕群贤集，定知非偶然。顾我老多病，要路懒著鞭。年年上章疏，只丐早归田。赖天怜此意，得遂性所便。归来小西湖，湖水清且涟。吾庐在其上，可濯仍可沿。一望兴无尽，十里开红莲。风前波渺渺，雨后竹娟娟。到此百念灭，已是卜终焉。但恨乏胜侣，使我心悬悬。今得与公辈，共上泛湖船。载月娱清夜，同醉壶中天。虽无管弦奏，虽无罗绮筵。看此水与月，自足中圣贤。况复座上客，尽如珠玉联。其间有老匠，自旧称诗仙。饮散出佳句，为我写由拳。纪此一时胜，付与山水传。合当风月夕，更结一笑缘。
同日和黄繁昌韵
作者：吴芾
朝代：宋

乘闲聊复出城游，所喜相从尽胜流。已对江山销客恨，更添花卉解人愁。须知世事浑如梦，还念人生尽若浮。君若更辞花下醉，问君能有几春秋。
同日和黄繁昌韵
作者：吴芾
朝代：宋

乘闲聊復出城游，所喜相从尽胜流。
已对江山销客恨，更添花卉解人愁。
须知世事浑如梦，还念人生尽若浮。
君若更辞花下醉，问君能有几春秋。
同日登青山偶作
作者：吴芾
朝代：宋

公余不惮陟崔嵬，三到谢公池上来。
下视众山俱培塿，俯窥尘世尽氛埃。
松生清籁醒人耳，花褪残红堕酒杯。
喜与诸君同胜赏，莫辞一醉少徘徊。
同日登青山偶作
作者：吴芾
朝代：宋

公馀不惮陟崔嵬，三到谢公池上来。下视众山俱培塿，俯窥尘世尽氛埃。松生清籁醒人耳，花褪残红堕酒杯。喜与诸君同胜赏，莫辞一醉少徘徊。
后圃初见梅花一萼二首
作者：吴芾
朝代：宋

杖藜閒步小园来，喜见寒梅一萼开。若无春意犹羞涩，应待诗翁着句催。枝头已是送春来，怀抱何妨试割开。满园若欲俱开遍，须倩杯觞日日催。
后圃初见梅花一萼二首·其一
作者：吴芾
朝代：宋
体裁：七言绝句

杖藜閒步小园来，喜见寒梅一萼开。若无春意犹羞涩，应待诗翁着句催。
后圃初见梅花一萼二首·其二
作者：吴芾
朝代：宋
体裁：七言绝句

枝头已是送春来，怀抱何妨试割开。满园若欲俱开遍，须倩杯觞日日催。
吕丞相生日
作者：吴芾
朝代：宋

日躔析木当良月，辰象煌煌森罗列。忽惊昴宿下天来，果向明时作人杰。巍巍德望冠簪缨，鲁国真儒独擅名。五百年来世希有，端为社稷万人生。胸中素抱经纶术，致身便欲扶王室。不学磻溪坐钓矶，洗光直取虞渊日。艰难将相罕全才，天使我公居上台。公能以道佐人主，四海俱知天意回。苍生政尔资霖雨，未许超然成独处。伫看丹诏下严宸，会见敖叔三相楚。向来忠烈已无前，此去勋庸非偶然。便使呼韩朝魏阙，直须光复旧山川。富贵功名人所欲，世间万事今合足。龙门客至亦何言，独有长年为公祝。但愿我公如汾阳，二十四考中书堂。他年更伴赤松游，永作汉家张子房。
吕丞相生日
作者：吴芾
朝代：宋

日躔析木当良月，辰象煌煌森罗列。
忽惊昴宿下天来，果向明时作人杰。
巍巍德望冠簪缨，鲁国真儒独擅名。
五百年来世希有，端为社稷万人生。
胸中素抱经纶术，致身便欲扶王室。
不学磻溪坐钓矶，洗光直取虞渊日。
艰难将相罕全才，天使我公居上台。
公能以道佐人主，四海俱知天意回。
苍生政尔资霖雨，未许超然成独处。
伫看丹诏下严宸，会见敖叔三相楚。
向来忠烈已无前，此去勋庸非偶然。
便使呼韩朝魏阙，直须光復旧山川。
富贵功名人所欲，世间万事今合足。
龙门客至亦何言，独有长年为公祝。
但愿我公如汾阳，二十四考中书堂。
他年更伴赤松游，永作汉家张子房。
周相士谓予寿至九十三又成一绝
作者：吴芾
朝代：宋

年登九九已云多，相士犹添十载过。万事都捐无复念，老而不死待如何。
周相士谓予寿至九十三又成一绝
作者：吴芾
朝代：宋

年登九九已云多，相士犹添十载过。
万事都捐无復念，老而不死待如何。
和世同见怀
作者：吴芾
朝代：宋
体裁：七言律诗

君去经春未得还，老夫幽恨满春山。海棠花过乖同赏，杨柳阴成阻共攀。对月有谁陪笑傲，临流惟影伴清閒。何时策杖来过我，把酒论文一解颜。
和严倅觅碧香
作者：吴芾
朝代：宋

不劳斋戒绝羶荤，闻已潜通妙众门。
此道能明从古少，今朝正要与君论。
十年未免忧茅塞，一诣终期破枣昏。
纵有香醪堪寄远，何如相对倒清樽。
和严倅觅碧香
作者：吴芾
朝代：宋

不劳斋戒绝膻荤，闻已潜通妙众门。此道能明从古少，今朝正要与君论。十年未免忧茅塞，一诣终期破枣昏。纵有香醪堪寄远，何如相对倒清樽。
和人见寄
作者：吴芾
朝代：宋

高义如君举世无，贤关十载会琴书。匆匆边马来时别，郁郁乱山深处居。天外风尘仍断绝，人间豪杰正萧疏。何时樽酒论文去，千里相思寄望舒。
和人见寄
作者：吴芾
朝代：宋

高义如君举世无，贤关十载会琴书。
匆匆边马来时别，鬰鬰乱山深处居。
天外风尘仍断绝，人间豪杰正萧疏。
何时樽酒论文去，千里相思寄望舒。
和任司理赏梅
作者：吴芾
朝代：宋

平生爱梅花，尝有花前诺。花亦知我心，臭味颇相若。对花辄痛饮，席地天为幕。常恐风雨摧，有负东君托。一从随宦牒，但知究民瘼。动为官拘守，进退非绰绰。倒指三十年，无复有此乐。每逢春信回，长忆花下酌。老来把一麾，亦欲强有作。牒讼日装怀，朱墨苦纷错。忽闻花已开，枝头闹寒爵。喜即领宾僚，对花话离索。邂逅却成欢，清谈间谐谑。胜赏虽未穷，亦足慰寥落。后夜霜月明，尚可理前约。
和任司理赏梅
作者：吴芾
朝代：宋

平生爱梅花，尝有花前诺。
花亦知我心，臭味颇相若。
对花辄痛饮，席地天为幕。
常恐风雨摧，有负东君託。
一从随宦牒，但知究民瘼。
动为官拘守，进退非绰绰。
倒指三十年，无復有此乐。
每逢春信回，长忆花下酌。
老来把一麾，亦欲强有作。
牒讼日装怀，朱墨苦纷错。
忽闻花已开，枝头闹寒爵。
喜即领宾僚，对花话离索。
邂逅却成欢，清谈间谐谑。
胜赏虽未穷，亦足慰寥落。
后夜霜月明，尚可理前约。
和任宰元绍见寄十首以归来问信湖山抚摩松菊为韵
作者：吴芾
朝代：宋

出仕惭无补，长年咏式微。天公怜我意，一旦许来归。绿鬓久垂雪，壮心今已灰。翩然归旧隐，端似再生来。身既远市朝，足不到州郡。但知食与眠，此外不暇问。秋来宇宙清，雨后山泽润。老农喜我归，时报丰年信。四围山绕舍，一带水平湖。远近俱堪画，登临自足娱。开门无一事，终日饱看山。石罅鸣流水，翻惊响佩环。闲穿脩竹行，时把孤松抚。身世两相忘，恍如居洞府。人心生剑戟，世路足风波。祇有归田好，谁能自揣摩。为邑赤城下，岂欲寻赤松。我家幸不远，杖履会相从。新诗远寄将，字字脱尘俗。时节近重阳，何由同把菊。
和任宰元绍见寄十首以归来问信湖山抚摩松菊为韵·其一
作者：吴芾
朝代：宋
体裁：五言绝句

出仕惭无补，长年咏式微。天公怜我意，一旦许来归。
和任宰元绍见寄十首以归来问信湖山抚摩松菊为韵·其七
作者：吴芾
朝代：宋

闲穿修竹行，时把孤松抚。
身世两相忘，恍如居洞府。
和任宰元绍见寄十首以归来问信湖山抚摩松菊为韵·其七
作者：吴芾
朝代：宋

闲穿脩竹行，时把孤松抚。身世两相忘，恍如居洞府。
和任宰元绍见寄十首以归来问信湖山抚摩松菊为韵·其三
作者：吴芾
朝代：宋
体裁：五言绝句

身既远市朝，足不到州郡。但知食与眠，此外不暇问。
和任宰元绍见寄十首以归来问信湖山抚摩松菊为韵·其九
作者：吴芾
朝代：宋
体裁：五言绝句

为邑赤城下，岂欲寻赤松。我家幸不远，杖履会相从。
和任宰元绍见寄十首以归来问信湖山抚摩松菊为韵·其二
作者：吴芾
朝代：宋

绿鬓久垂雪，壮心今已灰。翩然归旧隐，端似再生来。
和任宰元绍见寄十首以归来问信湖山抚摩松菊为韵·其二
作者：吴芾
朝代：宋

绿鬓久垂雪，壮心今已灰。
翩然归旧隠，端似再生来。
和任宰元绍见寄十首以归来问信湖山抚摩松菊为韵·其五
作者：吴芾
朝代：宋
体裁：五言绝句

四围山绕舍，一带水平湖。远近俱堪画，登临自足娱。
和任宰元绍见寄十首以归来问信湖山抚摩松菊为韵·其八
作者：吴芾
朝代：宋

人心生剑戟，世路足风波。祇有归田好，谁能自揣摩。
和任宰元绍见寄十首以归来问信湖山抚摩松菊为韵·其八
作者：吴芾
朝代：宋

人心生劔戟，世路足风波。
祇有归田好，谁能自揣摩。
和任宰元绍见寄十首以归来问信湖山抚摩松菊为韵·其六
作者：吴芾
朝代：宋
体裁：五言绝句

开门无一事，终日饱看山。石罅鸣流水，翻惊响佩环。
和任宰元绍见寄十首以归来问信湖山抚摩松菊为韵·其十
作者：吴芾
朝代：宋
体裁：五言绝句

新诗远寄将，字字脱尘俗。时节近重阳，何由同把菊。
和任宰元绍见寄十首以归来问信湖山抚摩松菊为韵·其四
作者：吴芾
朝代：宋
体裁：五言绝句

秋来宇宙清，雨后山泽润。老农喜我归，时报丰年信。
和任漕开宴值雨
作者：吴芾
朝代：宋
体裁：七言律诗

正是千花万卉开，一时景物亦佳哉。良辰已幸陪龙节，盛宴仍容饫豹胎。虽喜风光环几席，其如烟雨暗池台。明朝天宇应澄霁，尚拟寻芳一再来。
和任漕罗溪道中韵
作者：吴芾
朝代：宋
体裁：五言律诗

揽辔驰原隰，行行四牡骄。风烟方入眼，雷雨忽连宵。官事终期了，征途岂惮遥。经旬怀笑语，嗟我亦何聊。
和任漕韵
作者：吴芾
朝代：宋
体裁：五言律诗

耆英持漕节，一稔百无忧。心计唯丰国，文移罕到州。泽流千嶂雨，效见万家秋。早晚趋严召，雍容侍冕旒。
和任路分喜雨
作者：吴芾
朝代：宋
体裁：七言绝句

一雨欢声已沸传，更观佳句倍欣然。一时果遂为霖望，会见重书大有年。
和何倅与林大任韵二首
作者：吴芾
朝代：宋

迟日郊原好，杖藜春色随。此行端不恶，对酒醉何辞。竹外名花发，檐间野鸟窥。晚来登阁望，山水更幽奇。久欲寻高隐，今朝信马行。闲看花上蝶，静听柳间莺。披豁尘襟尽，从容乐事并。醉来犹有恨，未许见倾城。
和何倅与林大任韵二首·其一
作者：吴芾
朝代：宋
体裁：五言律诗

迟日郊原好，杖藜春色随。此行端不恶，对酒醉何辞。竹外名花发，檐间野鸟窥。晚来登阁望，山水更幽奇。
和何倅与林大任韵二首·其二
作者：吴芾
朝代：宋

久欲寻高隐，今朝信马行。闲看花上蝶，静听柳间莺。披豁尘襟尽，从容乐事并。醉来犹有恨，未许见倾城。
和何倅与林大任韵二首·其二
作者：吴芾
朝代：宋

久欲寻高隠，今朝信马行。
闲看花上蝶，静听柳间鶑。
披豁尘襟尽，从容乐事并。
醉来犹有恨，未许见倾城。
和何倅游雁荡
作者：吴芾
朝代：宋

何侯富词藻，能赋兼能诗。百篇辈李白，十稔嗤左思。搜奇抉灵怪，造化不能私。每为山水游，锦囊随所之。雁荡閟神秀，鬼物潜司巇。开林发幽隐，肇自兴国时。高岩耸崷崒，列岫森瑰奇。龙湫神光异，龙鼻灵液滋。天柱万仞立，冰帘千丈垂。羡君沿檄来，暇日遂遍窥。兴随佳处发，景与高情宜。留步欣有得，过眼光如遗。乘寒蹑危磴，跻险攀樛枝。雅有许询兴，心形不知疲。我渐动拘俗，薄宦方栖迟。恨君为此行，不获相追随。平生爱山心，自视如调饥。寻幽傥有路，初不问险夷。几欲老山间，便将云衲披。顷幸官是邑，柴车日载驰。列贤不暂舍，游燕必于斯。每欲状奇怪，苦乏幼妇词。千岩与万壑，胸中徒自知。别来岁月久，况复逢艰危。兹虽值平时，老大无所施。今观君所赋，妙境俱在兹。慨然想云壑，应不谓我欺。会当寻旧游，重与同襟期。
和何倅游雁荡
作者：吴芾
朝代：宋

何侯富词藻，能赋兼能诗。
百篇辈李白，十稔嗤左思。
搜奇抉灵怪，造化不能私。
每为山水游，锦囊随所之。
雁荡閟神秀，鬼物潜司巘。
开林发幽隠，肇自兴国时。
高岩耸崷崒，列岫森瑰奇。
龙湫神光异，龙鼻灵液滋。
天柱万仞立，冰帘千丈垂。
羡君沿檄来，暇日遂遍窥。
兴随佳处发，景与高情宜。
留步欣有得，过眼光如遗。
乘寒蹑危磴，跻险攀樛枝。
雅有许询兴，心形不知疲。
我渐动拘俗，薄宦方栖迟。
恨君为此行，不获相追随。
平生爱山心，自视如调饥。
寻幽傥有路，初不问险夷。
几欲老山间，便将云衲披。
顷幸官是邑，柴车日载驰。
列贤不暂舍，游燕必于斯。
每欲状奇怪，苦乏幼妇词。
千岩与万壑，胸中徒自知。
别来岁月久，况復逢艰危。
兹虽值平时，老大无所施。
今观君所赋，妙境俱在兹。
慨然想云壑，应不谓我欺。
会当寻旧游，重与同襟期。
和刘与仁见寄
作者：吴芾
朝代：宋
体裁：七言绝句

莫为穷愁赋七歌，会须终日饮无何。人间佳士由来少，世上浮名未足多。
和刘与仁见寄
作者：吴芾
朝代：宋
体裁：六言诗

鸡黍经年契阔，池台落日登临。千里空劳回首，一樽谁与论心。
和刘与几悟昔
作者：吴芾
朝代：宋

先生岂是傲当时，知向名场早识机。
扰扰半生蝴蝶梦，休休今日绿蓑衣。
笔端信有江山助，醉裏从教日月飞。
应笑蘧生回首晚，纔知四十九年非。
和刘与几悟昔
作者：吴芾
朝代：宋

先生岂是傲当时，知向名场早识机。扰扰半生蝴蝶梦，休休今日绿蓑衣。笔端信有江山助，醉里从教日月飞。应笑蘧生回首晚，才知四十九年非。
和刘与权韵三首
作者：吴芾
朝代：宋

平生嗜好唯爱山，前身疑是山中相。归来深处得幽栖，柴门正与山相向。去年君过我山中，尊酒相欢十日同。别后相思肠欲断，暮云空复指江东。异县相望两驿间，何时复此共看山。向来同社今无几，莫惜篮舆数往还。
和刘与权韵三首·其一
作者：吴芾
朝代：宋
体裁：七言绝句

平生嗜好唯爱山，前身疑是山中相。归来深处得幽栖，柴门正与山相向。
和刘与权韵三首·其三
作者：吴芾
朝代：宋

异县相望两驿间，何时复此共看山。向来同社今无几，莫惜篮舆数往还。
和刘与权韵三首·其三
作者：吴芾
朝代：宋

异县相望两驿间，何时復此共看山。
向来同社今无几，莫惜篮舆数往还。
和刘与权韵三首·其二
作者：吴芾
朝代：宋

去年君过我山中，尊酒相欢十日同。别后相思肠欲断，暮云空复指江东。
和刘与权韵三首·其二
作者：吴芾
朝代：宋

去年君过我山中，尊酒相欢十日同。
别后相思肠欲断，暮云空復指江东。
和刘判官喜雪
作者：吴芾
朝代：宋

滥把州麾奉北堂，自惭政术非龚黄。年丰物阜天所赐，容我养拙山水乡。今朝瑞气俄融结，散作飞花应时节。万家疫疠一扫除，尽道年时无此雪。幕中佳士欣得公，笔端能与造化通。乃知冰柱有家法，寡和未饶歌郢中。一望琼瑶迷四境，我复白头临绝顶。要须相与作春温，共向尊前拚酩酊。
和刘判官喜雪
作者：吴芾
朝代：宋

滥把州麾奉北堂，自惭政术非龚黄。
年丰物阜天所赐，容我养拙山水乡。
今朝瑞气俄融结，散作飞花应时节。
万家疫疠一扫除，尽道年时无此雪。
幕中佳士欣得公，笔端能与造化通。
乃知冰柱有家法，寡和未饶歌郢中。
一望琼瑶迷四境，我復白头临绝顶。
要须相与作春温，共向尊前拚酩酊。
和刘正夫见寄
作者：吴芾
朝代：宋

揽辔澄清慕古人，观风问俗按行频。振荒已视饥由己，畜水犹思利及民。美意共推君体国，高怀还喜我抽身。名章下逮情何厚，和气薰然暖似春。已是龙钟七十人，故应告老上章频。九重垂念如慈父，一旦容归作幸民。今我可怜非故我，此身才喜是吾身。花前幸有尊中醁，且醉湖山几度春。
和刘正夫见寄·其一
作者：吴芾
朝代：宋

揽辔澄清慕古人，观风问俗按行频。
振荒已视饥由己，畜水犹思利及民。
美意共推君体国，高怀还喜我抽身。
名章下逮情何厚，和气熏然暖似春。
和刘正夫见寄·其一
作者：吴芾
朝代：宋

揽辔澄清慕古人，观风问俗按行频。振荒已视饥由己，畜水犹思利及民。美意共推君体国，高怀还喜我抽身。名章下逮情何厚，和气薰然暖似春。
和刘正夫见寄·其二
作者：吴芾
朝代：宋

已是龙钟七十人，故应告老上章频。九重垂念如慈父，一旦容归作幸民。今我可怜非故我，此身才喜是吾身。花前幸有尊中醁，且醉湖山几度春。
和刘正夫见寄·其二
作者：吴芾
朝代：宋

已是龙钟七十人，故应告老上章频。
九重垂念如慈父，一旦容归作幸民。
今我可怜非故我，此身纔喜是吾身。
花前幸有尊中醁，且醉湖山几度春。
和十二弟梅花
作者：吴芾
朝代：宋
体裁：七言绝句

春到衡门苦恨迟，遍寻竹外赏南枝。夜来已报春消息，试问主人知不知。
和十五侄见寄
作者：吴芾
朝代：宋

草庐高卧几经春，被褐深藏席上珍。
已自闭门甘澹泊，不妨琢句自清新。
我惭老去同流俗，日念归来作野人。
此后埙箎酬唱罢，因风见寄莫辞频。
和十五侄见寄
作者：吴芾
朝代：宋

草庐高卧几经春，被褐深藏席上珍。已自闭门甘澹泊，不妨琢句自清新。我惭老去同流俗，日念归来作野人。此后埙篪酬唱罢，因风见寄莫辞频。
和十五侄韵
作者：吴芾
朝代：宋

无补公家祇主臣，但思高卧故山云。
宦游耻蠹太仓粟，归去贪羹碧涧芹。
喜得醇醪堪饮客，还惊妙句更超羣。
速来共为梅花醉，趁取枝头香正芬。
和十五侄韵
作者：吴芾
朝代：宋

无补公家祇主臣，但思高卧故山云。宦游耻蠹太仓粟，归去贪羹碧涧芹。喜得醇醪堪饮客，还惊妙句更超群。速来共为梅花醉，趁取枝头香正芬。
和叶先生见寄
作者：吴芾
朝代：宋
体裁：七言律诗

春到山城花木深，兴来谁与共登临。空惊节物催人老，强对芳菲索酒斟。已喜筠筒先见寄，更闻藜杖欲相寻。劝君未用忙归去，要向樽前话寸心。
和叶先生韵
作者：吴芾
朝代：宋

三分春色一分强，风雨忧愁莫见妨。何幸山城官事少，且看溪路野花香。丝丝嫩绿垂流水，片片飞红逐去樯。一日要须拚一醉，百年能醉几千场。杯酒忘怀不计巡，少年行乐肯输人。年来性复便疏懒，老去谁能浪苦辛。春暖园林花放早，月长庭院燕来频。物华正尔撩诗思，况得诗翁好句新。
和叶先生韵·其一
作者：吴芾
朝代：宋
体裁：七言律诗

三分春色一分强，风雨忧愁莫见妨。何幸山城官事少，且看溪路野花香。丝丝嫩绿垂流水，片片飞红逐去樯。一日要须拚一醉，百年能醉几千场。
和叶先生韵·其二
作者：吴芾
朝代：宋

杯酒忘怀不计巡，少年行乐肯输人。年来性复便疏懒，老去谁能浪苦辛。春暖园林花放早，月长庭院燕来频。物华正尔撩诗思，况得诗翁好句新。
和叶先生韵·其二
作者：吴芾
朝代：宋

杯酒忘怀不计巡，少年行乐肯输人。
年来性復便疏懒，老去谁能浪苦辛。
春暖园林花放早，月长庭院燕来频。
物华正尔撩诗思，况得诗翁好句新。
和叶性之喜雨
作者：吴芾
朝代：宋
体裁：七言律诗

去岁饥荒特异常，那知今日便丰穰。田畴雨足经时润，院宇风生着处凉。老去我方辞五斗，秋来谁解积千仓。从今闾里无艰食，会见家家酒熟香。
和向巨源冷语
作者：吴芾
朝代：宋

长空一夜飞瑞叶，正是人间苦寒月。静坐遥闻修竹折，天惨云愁风更冽。喜君试水烹春雪，却笑酒酣长耳热。风扫千林无一叶，独有疏梅浸霜月。欲御瑶琴愁指折，试酌寒泉惊齿冽。最爱闭门人卧雪，不作群儿附炎热。
和向巨源冷语·其一
作者：吴芾
朝代：宋
体裁：古风

长空一夜飞瑞叶，正是人间苦寒月。静坐遥闻修竹折，天惨云愁风更冽。喜君试水烹春雪，却笑酒酣长耳热。
和向巨源冷语·其二
作者：吴芾
朝代：宋

风扫千林无一叶，独有疏梅浸霜月。
欲御瑶琴愁指折，试酌寒泉惊齿冽。
最爱闭门人卧雪，不作羣儿附炎热。
和向巨源冷语·其二
作者：吴芾
朝代：宋

风扫千林无一叶，独有疏梅浸霜月。欲御瑶琴愁指折，试酌寒泉惊齿冽。最爱闭门人卧雪，不作群儿附炎热。
和吴致政韵
作者：吴芾
朝代：宋

晚学知谁继后尘，乡闾旧仰老成人。
门无车马何妨静，室有诗书不厌贫。
闹裏抽身甘寂寞，閒中觅句斗清新。
杖藜莫惜频过我，共醉床头满榼春。
和吴致政韵
作者：吴芾
朝代：宋

晚学知谁继后尘，乡闾旧仰老成人。门无车马何妨静，室有诗书不厌贫。闹里抽身甘寂寞，閒中觅句斗清新。杖藜莫惜频过我，共醉床头满榼春。
和周明瞻秋香五首
作者：吴芾
朝代：宋

落叶初辞万木林，谁将翡翠屑寒金。朝来散入亭前树，着处幽香欲满襟。月窟仙人冷淡妆，鹅黄衫子翠罗裳。虽无妖艳誇尘俗，别是人家一种香。恼人风味冠江南，浪蕊浮花总觉凡。对此自宜文字饮，不须更倩玉纤掺。山腰水际有馀青，造物多应特禀灵。桃李无言甘避舍，可怜黄菊强仪刑。已爱清秋霁景鲜，山明水秀竹娟娟。更来花下成真赏，顿觉飘飘意欲仙。
和周明瞻秋香五首·其一
作者：吴芾
朝代：宋
体裁：七言绝句

落叶初辞万木林，谁将翡翠屑寒金。朝来散入亭前树，着处幽香欲满襟。
和周明瞻秋香五首·其三
作者：吴芾
朝代：宋
体裁：七言绝句

恼人风味冠江南，浪蕊浮花总觉凡。对此自宜文字饮，不须更倩玉纤掺。
和周明瞻秋香五首·其二
作者：吴芾
朝代：宋

月窟仙人冷淡妆，鹅黄衫子翠罗裳。虽无妖艳誇尘俗，别是人家一种香。
和周明瞻秋香五首·其二
作者：吴芾
朝代：宋

月窟仙人冷淡妆，鹅黄衫子翠罗裳。
虽无妖艷夸尘俗，别是人家一种香。
和周明瞻秋香五首·其五
作者：吴芾
朝代：宋
体裁：七言绝句

已爱清秋霁景鲜，山明水秀竹娟娟。更来花下成真赏，顿觉飘飘意欲仙。
和周明瞻秋香五首·其四
作者：吴芾
朝代：宋

山腰水际有余青，造物多应特禀灵。
桃李无言甘避舍，可怜黄菊强仪刑。
和周明瞻秋香五首·其四
作者：吴芾
朝代：宋

山腰水际有馀青，造物多应特禀灵。桃李无言甘避舍，可怜黄菊强仪刑。
和四二侄用林道叟见寄字韵
作者：吴芾
朝代：宋

华发萧萧日夜疏，奔驰不止欲何如。得抛印绶心方适，归见湖山气始舒。世事转头如蝶梦，人生到此似蘧庐。我今已作终焉计，却悔当年赴鹤书。
和四二侄用林道叟见寄字韵
作者：吴芾
朝代：宋

华髮萧萧日夜疏，奔驰不止欲何如。
得抛印绶心方适，归见湖山气始舒。
世事转头如蝶梦，人生到此似蘧庐。
我今已作终焉计，却悔当年赴鹤书。
和四哥钱塘思归韵
作者：吴芾
朝代：宋

郁郁羁怀久欲东，故园何日割蒿蓬。可堪世路尘缨缚，却使云山蕙帐空。待价深藏非左计，汗颜为斲岂良工。须知吕望严陵辈，亦是沧浪一钓翁。
和四哥钱塘思归韵
作者：吴芾
朝代：宋

鬰鬰羁怀久欲东，故园何日割蒿蓬。
可堪世路尘缨缚，却使云山蕙帐空。
待价深藏非左计，汗颜为斲岂良工。
须知吕望严陵辈，亦是沧浪一钓翁。
和天予二首
作者：吴芾
朝代：宋

自昔常难四者并，一杯相属意非轻。祇今欲破愁城去，赖子时来举酒兵。吾子才如千里驹，肯同泛泛水中凫。乘时早取封侯印，莫惮郊原骨已枯。
和天予二首·其一
作者：吴芾
朝代：宋

自昔常难四者并，一杯相属意非轻。祇今欲破愁城去，赖子时来举酒兵。
和天予二首·其一
作者：吴芾
朝代：宋

自昔常难四者并，一杯相属意非轻。
祇今欲破愁城去，頼子时来举酒兵。
和天予二首·其二
作者：吴芾
朝代：宋

吾子才如千里驹，肯同泛泛水中凫。乘时早取封侯印，莫惮郊原骨已枯。
和天予二首·其二
作者：吴芾
朝代：宋

吾子才如千里驹，肯同泛泛水中鳬。
乘时早取封侯印，莫惮郊原骨已枯。
和天予即席咏岩桂
作者：吴芾
朝代：宋
体裁：七言律诗

衰病无悰日日加，喜君来自帝王家。素娥正驾一轮玉，老桂方开双树花。置酒虽欣陪重客，侑樽还愧乏名娃。莫辞今夕如泥醉，须念明朝各一涯。
和天予孺子亭三首
作者：吴芾
朝代：宋

南州高士务躬行，不事王侯祇力耕。西岭已如刚节峻，东湖还似古心清。正惭老拙非良牧，安有仁恩及庶氓。若也当年能逐迹，他时容或可齐名。东汉诸公孰最贤，南州高士独推先。蒲轮徒枉当年聘，尘榻从教尽日悬。吾道固应天未丧，此时争奈木将颠。栖栖尔辈成何事，那似清风万古传。我来湖上访前贤，正值清秋欲暮天。十顷败荷攲浅水，千章古木锁寒烟。遍寻陈迹俱亡矣，独立幽亭祇黯然。清德照人增我愧，暮年独未返林泉。
和天予孺子亭三首·其一
作者：吴芾
朝代：宋
体裁：七言律诗

南州高士务躬行，不事王侯祇力耕。西岭已如刚节峻，东湖还似古心清。正惭老拙非良牧，安有仁恩及庶氓。若也当年能逐迹，他时容或可齐名。
和天予孺子亭三首·其三
作者：吴芾
朝代：宋

我来湖上访前贤，正值清秋欲暮天。十顷败荷攲浅水，千章古木锁寒烟。遍寻陈迹俱亡矣，独立幽亭祇黯然。清德照人增我愧，暮年独未返林泉。
和天予孺子亭三首·其三
作者：吴芾
朝代：宋

我来湖上访前贤，正值清秋欲暮天。
十顷败荷欹浅水，千章古木锁寒烟。
遍寻陈迹俱亡矣，独立幽亭祇黯然。
清德照人增我愧，暮年独未返林泉。
和天予孺子亭三首·其二
作者：吴芾
朝代：宋
体裁：七言律诗

东汉诸公孰最贤，南州高士独推先。蒲轮徒枉当年聘，尘榻从教尽日悬。吾道固应天未丧，此时争奈木将颠。栖栖尔辈成何事，那似清风万古传。
和子仪同赏荷花
作者：吴芾
朝代：宋

晚凉领客泛涟漪，境胜形容颇费诗。
人自红莲丛裏过，舟从绿柳岸边移。
兴来滞思俄然豁，坐久烦襟顿觉披。
佳客要须拚一醉，莫辜风细月明时。
和子仪同赏荷花
作者：吴芾
朝代：宋

晚凉领客泛涟漪，境胜形容颇费诗。人自红莲丛里过，舟从绿柳岸边移。兴来滞思俄然豁，坐久烦襟顿觉披。佳客要须拚一醉，莫辜风细月明时。
和子仪送箭笋二首
作者：吴芾
朝代：宋

与君林下久相从，蔬笋由来嗜好同。不饷腥膻惟饷此，想应知我旧家风。满合圆如玉箸匀，一开喜气顿生春。非君与我谁知味，俗客惟誇嗜八珍。
和子仪送箭笋二首·其一
作者：吴芾
朝代：宋

与君林下久相从，蔬笋由来嗜好同。
不饷腥羶惟饷此，想应知我旧家风。
和子仪送箭笋二首·其一
作者：吴芾
朝代：宋

与君林下久相从，蔬笋由来嗜好同。不饷腥膻惟饷此，想应知我旧家风。
和子仪送箭笋二首·其二
作者：吴芾
朝代：宋

满合圆如玉筯匀，一开喜气顿生春。
非君与我谁知味，俗客惟夸嗜八珍。
和子仪送箭笋二首·其二
作者：吴芾
朝代：宋

满合圆如玉箸匀，一开喜气顿生春。非君与我谁知味，俗客惟誇嗜八珍。
和孟世功二首
作者：吴芾
朝代：宋

老大疏慵一腐儒，长年离索与谁俱。杜门有意修黄老，开卷无心诵典谟。不是穿林寻鹤鹿，即来临水伴龟鱼。故人今日如君少，乘兴还能过我无。不见风标六岁馀，閒中应是乐琴书。逢辰自合膺殊选，遁世何妨且隐居。已爱新诗如沈谢，更听高论似严徐。时来会有腾骧日，未许傍人笑问疏。
和孟世功二首·其一
作者：吴芾
朝代：宋
体裁：古风

老大疏慵一腐儒，长年离索与谁俱。杜门有意修黄老，开卷无心诵典谟。不是穿林寻鹤鹿，即来临水伴龟鱼。故人今日如君少，乘兴还能过我无。
和孟世功二首·其二
作者：吴芾
朝代：宋

不见风标六岁余，閒中应是乐琴书。
逢辰自合膺殊选，遯世何妨且隠居。
已爱新诗如沈谢，更听高论似严徐。
时来会有腾骧日，未许傍人笑问疏。
和孟世功二首·其二
作者：吴芾
朝代：宋

不见风标六岁馀，閒中应是乐琴书。逢辰自合膺殊选，遁世何妨且隐居。已爱新诗如沈谢，更听高论似严徐。时来会有腾骧日，未许傍人笑问疏。
和孟世功秋日吴江见寄
作者：吴芾
朝代：宋

扁舟西去气凌云，坐看鱼龙跃浪纹。
风起白苹初日晚，霜雕红叶欲秋分。
忘机鸥鹭情相狎，入笔江山句不羣。
正恐功名来追逐，烟波深处未留君。
和孟世功秋日吴江见寄
作者：吴芾
朝代：宋

扁舟西去气凌云，坐看鱼龙跃浪纹。风起白蘋初日晚，霜彫红叶欲秋分。忘机鸥鹭情相狎，入笔江山句不群。正恐功名来追逐，烟波深处未留君。
和尹少稷席上韵
作者：吴芾
朝代：宋
体裁：五言律诗

每恨千山隔，俄欣一日同。交游非比众，人物少如公。正欲扶公道，端期振此风。不须深退避，风雨要帡幪。
和左达功
作者：吴芾
朝代：宋
体裁：七言绝句

英豪何事亦颠隮，命分多应与我齐。尚有他年功业在，未应归去把锄犁。
和左达功春日即事二首
作者：吴芾
朝代：宋

世途虽反侧，春草自萋迷。独树花仍发，何枝鹊可栖。犬羊终逐北，貔虎未征西。回首长安路，茫茫日欲低。春色还如旧，吾生愧此心。功名嗟晼晚，时序忆追寻。万国豺狼满，重城草木深。西湖真赏处，空想旧登临。
和左达功春日即事二首·其一
作者：吴芾
朝代：宋
体裁：五言律诗

世途虽反侧，春草自萋迷。独树花仍发，何枝鹊可栖。犬羊终逐北，貔虎未征西。回首长安路，茫茫日欲低。
和左达功春日即事二首·其二
作者：吴芾
朝代：宋
体裁：五言律诗

春色还如旧，吾生愧此心。功名嗟晼晚，时序忆追寻。万国豺狼满，重城草木深。西湖真赏处，空想旧登临。
和左达功春日见寄二首
作者：吴芾
朝代：宋

良觌弥年阻，相思入梦迷。性疏仍寡合，世乱且幽栖。极目苍山北，伤心白水西。书空愁坐处，还是暮云低。万方多难日，千里故人心。酒社知谁在，诗盟阻重寻。莺啼空日暮，花落又春深。我去惭无计，何年许见临。
和左达功春日见寄二首·其一
作者：吴芾
朝代：宋
体裁：五言律诗

良觌弥年阻，相思入梦迷。性疏仍寡合，世乱且幽栖。极目苍山北，伤心白水西。书空愁坐处，还是暮云低。
和左达功春日见寄二首·其二
作者：吴芾
朝代：宋

万方多难日，千里故人心。酒社知谁在，诗盟阻重寻。莺啼空日暮，花落又春深。我去惭无计，何年许见临。
和左达功春日见寄二首·其二
作者：吴芾
朝代：宋

万方多难日，千里故人心。
酒社知谁在，诗盟阻重寻。
鶑啼空日暮，花落又春深。
我去惭无计，何年许见临。
和康伯可重阳
作者：吴芾
朝代：宋

过了重阳又一阳，梅开亦拟共壶觞。病中无复成狂饮，且作前贤醒里狂。
和康伯可重阳
作者：吴芾
朝代：宋

过了重阳又一阳，梅开亦拟共壶觞。
病中无復成狂饮，且作前贤醒裏狂。
和张君美韵二首
作者：吴芾
朝代：宋

志大空忧国，途穷欲问天。功名羞短褐，蹭蹬惜流年。死友留天末，生涯寄海边。相逢是何日，回首重依然。风尘环四海，烟水绕孤村。涉世曾无味，思君更断魂。区区何面目，苒苒且朝昏。此意凭谁语，悠然付酒樽。
和张君美韵二首·其一
作者：吴芾
朝代：宋
体裁：古风

志大空忧国，途穷欲问天。功名羞短褐，蹭蹬惜流年。死友留天末，生涯寄海边。相逢是何日，回首重依然。
和张君美韵二首·其二
作者：吴芾
朝代：宋
体裁：古风

风尘环四海，烟水绕孤村。涉世曾无味，思君更断魂。区区何面目，苒苒且朝昏。此意凭谁语，悠然付酒樽。
和志道送行韵
作者：吴芾
朝代：宋
体裁：七言律诗

圣君图治事如何，但见风云气象和。公似一夔奚翅足，我如乘雁岂加多。西郊索索飘黄叶，南浦鳞鳞起绿波。今日邮亭休恨别，行看麻制草銮坡。
和戴解元雄飞瑞香二首
作者：吴芾
朝代：宋

芳心似与春风约，绝艳还宜晓日笼。虽谢幽人持赠我，对花无奈忆山中。碧玉扶疏自可观，花头缠锦更团圞。坐来已觉明人眼，况有幽香馥鼻端。
和戴解元雄飞瑞香二首·其一
作者：吴芾
朝代：宋

芳心似与春风约，绝艳还宜晓日笼。虽谢幽人持赠我，对花无奈忆山中。
和戴解元雄飞瑞香二首·其一
作者：吴芾
朝代：宋

芳心似与春风约，绝艷还宜晓日笼。
虽谢幽人持赠我，对花无奈忆山中。
和戴解元雄飞瑞香二首·其二
作者：吴芾
朝代：宋
体裁：七言绝句

碧玉扶疏自可观，花头缠锦更团圞。坐来已觉明人眼，况有幽香馥鼻端。
和方叔载留别
作者：吴芾
朝代：宋

临别殷勤赠我诗，一披何喜得如之。怪来笔下能高妙，元是胸中自崛奇。长恨顷时才一面，方欣今岁展双眉。明年莫负论文约，要向新元副所期。
和方叔载留别
作者：吴芾
朝代：宋

临别殷勤赠我诗，一披何喜得如之。
怪来笔下能高妙，元是胸中自崛奇。
长恨顷时纔一面，方欣今岁展双眉。
明年莫负论文约，要向新元副所期。
和方叔载读小集
作者：吴芾
朝代：宋
体裁：七言律诗

江城留滞两经年，强把诗篇拟昔贤。岂有高歌翻白雪，祇凭短句问青天。优人献伎徒供笑，丑妇添装岂解妍。君欲学诗须学古，不应读此向窗前。
和昝通彦早梅韵
作者：吴芾
朝代：宋
体裁：七言律诗

岁岁梅花破腊开，赏花尝记坐苍苔。今年似觉寒犹未，昨夜不知春已回。喜有暗香供雅客，可无佳句助深杯。须知不比闲桃李，莫把金刀取次裁。
和曾吉甫九日
作者：吴芾
朝代：宋
体裁：七言律诗

龙山陈迹已成灰，尚忆当年戏马台。我幸偶陪黄菊醉，君应亦向白衣来。风高日朗三秋霁，野旷天清万象开。好对良辰成乐事，若为不饮竟空回。
和曾吉甫四明见寄二首
作者：吴芾
朝代：宋

老矣何堪剖竹符，频年强出应时须。腰间谩佩买臣印，月下同游贺老湖。白雪已知人寡和，清风还忆醉相扶。十洲三岛登临处，能记稽山病守无。风烟浩荡甬东州，方羡公为烂漫游。岂料连宵垂雨脚，未容杲日出云头。扶藜登眺心应在，隐几吟哦趣更幽。遥想乍晴须痛赏，诗成还肯寄来不。
和曾吉甫四明见寄二首·其一
作者：吴芾
朝代：宋
体裁：七言律诗

老矣何堪剖竹符，频年强出应时须。腰间谩佩买臣印，月下同游贺老湖。白雪已知人寡和，清风还忆醉相扶。十洲三岛登临处，能记稽山病守无。
和曾吉甫四明见寄二首·其二
作者：吴芾
朝代：宋

风烟浩荡甬东州，方羡公为烂漫游。岂料连宵垂雨脚，未容杲日出云头。扶藜登眺心应在，隐几吟哦趣更幽。遥想乍晴须痛赏，诗成还肯寄来不。
和曾吉甫四明见寄二首·其二
作者：吴芾
朝代：宋

风烟浩荡甬东州，方羡公为烂漫游。
岂料连宵垂雨脚，未容杲日出云头。
扶藜登眺心应在，隠几吟哦趣更幽。
遥想乍晴须痛赏，诗成还肯寄来不。
和曾吉甫寄韵呈李相之二首
作者：吴芾
朝代：宋

千龄景运适相符，况复才华世所须。腾蹋自应登馆殿，滞留谁谓尚江湖。从来太瘦缘诗苦，想见闲行信杖扶。闻道朝来病良愈，高轩还解出门无。早已相从海上州，朅来鉴水又同游。驱驰官路俱华发，缱绻交情异白头。公即横翔层汉去，我将归卧故山幽。连宵月色如明昼，乘兴还能过我不。
和曾吉甫寄韵呈李相之二首·其一
作者：吴芾
朝代：宋

千龄景运适相符，况复才华世所须。腾蹋自应登馆殿，滞留谁谓尚江湖。从来太瘦缘诗苦，想见闲行信杖扶。闻道朝来病良愈，高轩还解出门无。
和曾吉甫寄韵呈李相之二首·其一
作者：吴芾
朝代：宋

千龄景运适相符，况復才华世所须。
腾蹋自应登馆殿，滞留谁谓尚江湖。
从来太瘦缘诗苦，想见闲行信杖扶。
闻道朝来病良愈，高轩还解出门无。
和曾吉甫寄韵呈李相之二首·其二
作者：吴芾
朝代：宋

早已相从海上州，朅来鉴水又同游。驱驰官路俱华发，缱绻交情异白头。公即横翔层汉去，我将归卧故山幽。连宵月色如明昼，乘兴还能过我不。
和曾吉甫寄韵呈李相之二首·其二
作者：吴芾
朝代：宋

早已相从海上州，朅来鑑水又同游。
驱驰官路俱华髮，缱绻交情异白头。
公即横翔层汉去，我将归卧故山幽。
连宵月色如明昼，乘兴还能过我不。
和朱世同咏梅
作者：吴芾
朝代：宋

竹篱茅舍旧同居，不见冰姿恰岁余。
别后有谁亲几席，朝来忽喜映阶除。
雪中有酒宜相就，月下无人肯自疏。
端与岁寒长有约，不须青帝更吹嘘。
和朱世同咏梅
作者：吴芾
朝代：宋

竹篱茅舍旧同居，不见冰姿恰岁馀。别后有谁亲几席，朝来忽喜映阶除。雪中有酒宜相就，月下无人肯自疏。端与岁寒长有约，不须青帝更吹嘘。
和朱世同夜坐待月
作者：吴芾
朝代：宋
体裁：七言律诗

新凉初入我庭中，满座清风孰与同。已喜故人来聚首，那堪明月更当空。满倾浊酒休辞醉，剩作新诗莫讳穷。屈指如今诗酒社，有谁胸次得如公。
和朱世同夜闻竹声
作者：吴芾
朝代：宋

醉卧空斋静绝人，夜阑霜月白纷纷。
寒生枕上浑无梦，声到窗前疑是君。
玉轸谁家调古曲，铁衣何处角孤军。
羡君写入新诗裏，清壮还应过所闻。
和朱世同夜闻竹声
作者：吴芾
朝代：宋

醉卧空斋静绝人，夜阑霜月白纷纷。寒生枕上浑无梦，声到窗前疑是君。玉轸谁家调古曲，铁衣何处角孤军。羡君写入新诗里，清壮还应过所闻。
和朱世同见寄
作者：吴芾
朝代：宋
体裁：七言律诗

门外青山玉作堆，山前一水更萦回。归来虽喜风烟好，老去还惊岁月催。不见故人增寂寞，尚怀往日共徘徊。何时轩盖重相过，伴我花前醉百杯。
和朱世同韵
作者：吴芾
朝代：宋

聊向空山避世喧，数椽茅屋锁苔钱。怕逢俗客慵开户，欣慕前贤愿执鞭。已见二毛真老矣，幸存三径盍终焉。细思万计惟閒好，敢为浮名误百年。幽栖终日断经过，坐阅残编眼欲花。道在固应甘淡薄，心閒尤觉厌纷华。正惭我老无佳思，颇羡君诗似作家。拙恶岂能赓妙句，临风吟咏祇咨嗟。道义谁人似乃翁，有儿如子岂忧穷。自应便享千钟养，不谓今犹四壁空。好遣江山归笔下，莫将荆棘置胸中。诗书傥不辞勤苦，衣绣何难继祖风。
和朱世同韵·其一
作者：吴芾
朝代：宋
体裁：七言律诗

聊向空山避世喧，数椽茅屋锁苔钱。怕逢俗客慵开户，欣慕前贤愿执鞭。已见二毛真老矣，幸存三径盍终焉。细思万计惟閒好，敢为浮名误百年。
和朱世同韵·其三
作者：吴芾
朝代：宋
体裁：七言律诗

道义谁人似乃翁，有儿如子岂忧穷。自应便享千钟养，不谓今犹四壁空。好遣江山归笔下，莫将荆棘置胸中。诗书傥不辞勤苦，衣绣何难继祖风。
和朱世同韵·其二
作者：吴芾
朝代：宋
体裁：七言律诗

幽栖终日断经过，坐阅残编眼欲花。道在固应甘淡薄，心閒尤觉厌纷华。正惭我老无佳思，颇羡君诗似作家。拙恶岂能赓妙句，临风吟咏祇咨嗟。
和朱世同韵二首
作者：吴芾
朝代：宋

立朝初不愧廷臣，晚节胡为苦乞身。自度济时无远略，不如辞禄作閒人。林间幸已安禅榻，湖上何妨掷钓纶。若也故人能过我，尚堪共醉瓮头春。已归林下得从容，还喜时和与岁丰。好景尽归诗句里，閒愁俱付酒杯中。腊残惟愿呈三白，春去从教落万红。亲旧自今休问位，只须唤我作吴公。
和朱世同韵二首·其一
作者：吴芾
朝代：宋

立朝初不愧廷臣，晚节胡为苦乞身。自度济时无远略，不如辞禄作閒人。林间幸已安禅榻，湖上何妨掷钓纶。若也故人能过我，尚堪共醉瓮头春。
和朱世同韵二首·其一
作者：吴芾
朝代：宋

立朝初不愧廷臣，晚节胡为苦乞身。
自度济时无远畧，不如辞禄作閒人。
林间幸已安禅榻，湖上何妨掷钓纶。
若也故人能过我，尚堪共醉瓮头春。
和朱世同韵二首·其二
作者：吴芾
朝代：宋

已归林下得从容，还喜时和与岁丰。
好景尽归诗句裏，閒愁俱付酒杯中。
腊残惟愿呈三白，春去从教落万红。
亲旧自今休问位，只须唤我作吴公。
和朱世同韵二首·其二
作者：吴芾
朝代：宋

已归林下得从容，还喜时和与岁丰。好景尽归诗句里，閒愁俱付酒杯中。腊残惟愿呈三白，春去从教落万红。亲旧自今休问位，只须唤我作吴公。
和朱守有待亭
作者：吴芾
朝代：宋

使君敛惠抚吾乡，物阜年丰特异常。
已向湖中同众乐，更来山上发天藏。
登临缅想高怀适，赋咏悬知雅兴长。
独恨杜门方屏缩，莫窥佳致望余光。
和朱守有待亭
作者：吴芾
朝代：宋

使君敛惠抚吾乡，物阜年丰特异常。已向湖中同众乐，更来山上发天藏。登临缅想高怀适，赋咏悬知雅兴长。独恨杜门方屏缩，莫窥佳致望馀光。
和朱文卿春雪韵
作者：吴芾
朝代：宋
体裁：七言律诗

春来何事尚凝严，一夜空庭霰雪兼。坐久罗衣惊顿薄，更阑杯酒觉频添。旋消疏滴檐间雨，更看平堆地上盐。谁道东风回暖律，韬霞掩日不容觇。
和朱文卿落解后书怀
作者：吴芾
朝代：宋
体裁：七言律诗

先生英气欲横秋，唾手功名岂待求。共指层霄看展翼，谁知平地亦沉舟。箦中宰相宁嫌辱，胯下将军未足羞。有志会须腾踏去，莫将富贵羡王侯。
和朱文卿见赠
作者：吴芾
朝代：宋
体裁：七言律诗

簿书终日叹徒劳，俄喜相看有故交。抱道尚稽怀印绶，安贫还不厌衡茅。草庐谁识真龙卧，阿阁行看彩凤巢。归去不妨深闭户，静听修竹晚风敲。
和李光祖
作者：吴芾
朝代：宋

英才端合在星躔，不谓淹回阅岁年。却向山中亲白石，更来涧下濯清泉。高情虽似秋云淡，丽句还如蜀锦鲜。怪得了无尘俗气，家风元是谪来仙。老去深悲宠辱惊，归来胸次渺寰瀛。登山临水随宜坐，问柳寻花信意行。境胜已勾诗兴动，身閒还引道心生。亲知满眼如君少，何不时来共一觥。男子升沉自有时，莫轻感慨叹稽迟。古来常患才难得，道在宁忧世不知。会际亨嘉膺昼接，且将粗粝疗朝饥。他年富贵君何虑，造物于人岂有私。
和李光祖·其一
作者：吴芾
朝代：宋
体裁：七言律诗

英才端合在星躔，不谓淹回阅岁年。却向山中亲白石，更来涧下濯清泉。高情虽似秋云淡，丽句还如蜀锦鲜。怪得了无尘俗气，家风元是谪来仙。
和李光祖·其三
作者：吴芾
朝代：宋
体裁：七言律诗

男子升沉自有时，莫轻感慨叹稽迟。古来常患才难得，道在宁忧世不知。会际亨嘉膺昼接，且将粗粝疗朝饥。他年富贵君何虑，造物于人岂有私。
和李光祖·其二
作者：吴芾
朝代：宋
体裁：七言律诗

老去深悲宠辱惊，归来胸次渺寰瀛。登山临水随宜坐，问柳寻花信意行。境胜已勾诗兴动，身閒还引道心生。亲知满眼如君少，何不时来共一觥。
和李光祖二首
作者：吴芾
朝代：宋

漏残休更问铜壶，自视平生分已踰。每叹奔驰非得计，只知静退是良图。耽诗况味今虽在，爱酒情怀近已无。诏比二疏吾岂敢，或言出处亦相符。天资洒落更瑰奇，何患诸公不己知。运蹇尚须资汲引，时来宁复藉维持。家声况是钧公裔，文采还高幼妇碑。大器成时须在晚，如君方壮未为迟。
和李光祖二首·其一
作者：吴芾
朝代：宋
体裁：七言律诗

漏残休更问铜壶，自视平生分已踰。每叹奔驰非得计，只知静退是良图。耽诗况味今虽在，爱酒情怀近已无。诏比二疏吾岂敢，或言出处亦相符。
和李光祖二首·其二
作者：吴芾
朝代：宋

天资洒落更瑰奇，何患诸公不己知。运蹇尚须资汲引，时来宁复藉维持。家声况是钧公裔，文采还高幼妇碑。大器成时须在晚，如君方壮未为迟。
和李光祖二首·其二
作者：吴芾
朝代：宋

天资洒落更瑰奇，何患诸公不己知。
运蹇尚须资汲引，时来宁復藉维持。
家声况是钧公裔，文采还高幼妇碑。
大器成时须在晚，如君方壮未为迟。
和李子仪到山居
作者：吴芾
朝代：宋

接得新诗喜有余，诗中字字说山居。
固知还舍方为乐，亦悟浮名总是虚。
无计林间闲放鹤，何时湖上静观鱼。
我心万事都无累，祇欠归来得自如。
和李子仪到山居
作者：吴芾
朝代：宋

接得新诗喜有馀，诗中字字说山居。固知还舍方为乐，亦悟浮名总是虚。无计林间闲放鹤，何时湖上静观鱼。我心万事都无累，祇欠归来得自如。
和李子仪韵四首
作者：吴芾
朝代：宋

甚矣吾儿病，求安欲吁天。忧心千里切，喜信一朝传。远胜开金穴，浑如得宝鞭。若非天相我，今日岂能然。我已成衰谢，传家在此儿。俄然闻感疾，至欲别呼医。愁绪浑无奈，忧心祇自知。如今安乐也，有酒任盈卮。我自吾儿病，匆匆去若逃。天寒霜似雪，山险石如刀。已得平安信，宁辞往复劳。故园归去也，醉里甚游遨。夜向茅茨宿，晨兴矫首看。远山俱有雪，小店更多寒。客路虽云恶，儿曹幸已安。不妨频小憩，时引一杯乾。
和李子仪韵四首·其一
作者：吴芾
朝代：宋
体裁：五言律诗

甚矣吾儿病，求安欲吁天。忧心千里切，喜信一朝传。远胜开金穴，浑如得宝鞭。若非天相我，今日岂能然。
和李子仪韵四首·其三
作者：吴芾
朝代：宋

我自吾儿病，匆匆去若逃。天寒霜似雪，山险石如刀。已得平安信，宁辞往复劳。故园归去也，醉里甚游遨。
和李子仪韵四首·其三
作者：吴芾
朝代：宋

我自吾儿病，匆匆去若逃。
天寒霜似雪，山险石如刀。
已得平安信，宁辞往復劳。
故园归去也，醉裏甚游遨。
和李子仪韵四首·其二
作者：吴芾
朝代：宋

我已成衰谢，传家在此儿。俄然闻感疾，至欲别呼医。愁绪浑无奈，忧心祇自知。如今安乐也，有酒任盈卮。
和李子仪韵四首·其二
作者：吴芾
朝代：宋

我已成衰谢，传家在此儿。
俄然闻感疾，至欲别呼医。
愁绪浑无奈，忧心祇自知。
如今安乐也，有酒任盈巵。
和李子仪韵四首·其四
作者：吴芾
朝代：宋

夜向茅茨宿，晨兴矫首看。远山俱有雪，小店更多寒。客路虽云恶，儿曹幸已安。不妨频小憩，时引一杯乾。
和李子仪韵四首·其四
作者：吴芾
朝代：宋

夜向茅茨宿，晨兴矫首看。
远山俱有雪，小店更多寒。
客路虽云恶，儿曹幸已安。
不妨频小憩，时引一杯干。
和李民载梅花二首
作者：吴芾
朝代：宋

褐衣怀玉未全贫，况有梅花作好春。丽句与花相映发，总输天上谪仙人。独坐无聊感岁华，骚人忽寄一枝花。虽无素手簪罗髻，已觉春生野老家。
和李民载梅花二首·其一
作者：吴芾
朝代：宋
体裁：七言绝句

褐衣怀玉未全贫，况有梅花作好春。丽句与花相映发，总输天上谪仙人。
和李民载梅花二首·其二
作者：吴芾
朝代：宋
体裁：七言绝句

独坐无聊感岁华，骚人忽寄一枝花。虽无素手簪罗髻，已觉春生野老家。
和李相之劝农
作者：吴芾
朝代：宋

忧民无语对东君，一雨霶？慰望云。宣化但期施实惠，劝耕宁复事虚文。已看野老扶藜去，应有幽人植杖耘。千里农桑知帝力，自惭滥把竹符分。
和李相之劝农
作者：吴芾
朝代：宋
体裁：七言律诗

忧民无语对东君，一雨霶�慰望云。宣化但期施实惠，劝耕宁复事虚文。已看野老扶藜去，应有幽人植杖耘。千里农桑知帝力，自惭滥把竹符分。
和李相之劝农
作者：吴芾
朝代：宋

忧民无语对东君，一雨霶𩃱慰望云。
宣化但期施实惠，劝耕宁復事虚文。
已看野老扶藜去，应有幽人植杖耘。
千里农桑知帝力，自惭滥把竹符分。
和杨元明雪中见赠
作者：吴芾
朝代：宋
体裁：七言律诗

为别多年不记旬，雪中闻到喜难陈。尚稽良会心如渴，频展新诗手欲皴。和寡莫追歌郢客，兴来还愧泛溪人。要须早了官中事，趁取元宵作好春。
和杨季恪景疏希白二首
作者：吴芾
朝代：宋

二疏高躅耸簪绅，寂寞无人继后尘。一代风流虽已远，千年名德镇如新。幸抛印绶归空谷，得与湖山作好春。若较前贤那可并，却惭温诏下严宸。人讥居士老来迂，与世依违总不符。虽似子牟怀魏阙，却同居易学浮屠。锄荒只欲开三径，适意宁论泛五湖。胸次更无尘一点，且同高士话虚无。
和杨季恪景疏希白二首·其一
作者：吴芾
朝代：宋
体裁：七言律诗

二疏高躅耸簪绅，寂寞无人继后尘。一代风流虽已远，千年名德镇如新。幸抛印绶归空谷，得与湖山作好春。若较前贤那可并，却惭温诏下严宸。
和杨季恪景疏希白二首·其二
作者：吴芾
朝代：宋
体裁：七言律诗

人讥居士老来迂，与世依违总不符。虽似子牟怀魏阙，却同居易学浮屠。锄荒只欲开三径，适意宁论泛五湖。胸次更无尘一点，且同高士话虚无。
和林大任三首
作者：吴芾
朝代：宋

融融春色满花源，杨柳阴中系画船。笑逐鳌头花下去，旌旗夹道鼓渊渊。兰舟泛泛漾轻风，十里桃花一望中。疑是馀霞天外落，不应花解满山红。花绕禅房水更深，静中啼鸟有嘉音。我来已觉心如水，不用临流更洗心。
和林大任三首·其一
作者：吴芾
朝代：宋

融融春色满花源，杨柳阴中系画船。笑逐鳌头花下去，旌旗夹道鼓渊渊。
和林大任三首·其一
作者：吴芾
朝代：宋

融融春色满花源，杨柳阴中繫画船。
笑逐鳌头花下去，旌旗夹道鼓渊渊。
和林大任三首·其三
作者：吴芾
朝代：宋
体裁：七言绝句

花绕禅房水更深，静中啼鸟有嘉音。我来已觉心如水，不用临流更洗心。
和林大任三首·其二
作者：吴芾
朝代：宋

兰舟泛泛漾轻风，十里桃花一望中。
疑是余霞天外落，不应花解满山红。
和林大任三首·其二
作者：吴芾
朝代：宋

兰舟泛泛漾轻风，十里桃花一望中。疑是馀霞天外落，不应花解满山红。
和林大任上许守喜雨
作者：吴芾
朝代：宋
体裁：古风

退之讼风伯，风伯罪固彰。未若旱魃甚，千里尘沙黄。我欲持斧钺，尸诸古道傍。此志竟未就，展转成悲凉。使君有妙术，在德非馨香。神龙不敢卧，感会趋灵场。霈然下甘雨，天地森开张。旱魃不待诛，一旦自摧藏。
和林大任劝耕
作者：吴芾
朝代：宋

壮哉溢目还盈耳，千骑出城歌吹起。野人一睹快争先，奔走欢呼几折趾。往年戎马偶出郊，田间弥望皆荒茅。使君笃意劝农课，尽使惰游如所教。麦欲连云桑蔽野，此心犹恐孤民社。要将治绩迈龚黄，不但文辞超贾马。编民击壤自欣欢，尽道年来百虑宽。承流宣化得贤帅，湛恩沾溉何漫漫。不愧剖符仍受玉，善政已为千里福。年丰谷贱复何忧，向也穷民今亦足。固知博施非屯膏，况能好善如干旄。宾僚倘有公辅器，宁辞解赠腰间刀。有客有客歌贤业，词烂春葩光炜烨。一时酬唱已清新，四坐朋从更和叶。酒酣谐笑应云云，元白李杜疑前身。想当挥毫落纸时，笔端往往俱有神。我来触绪未暇给，首睹明珠千百粒。豁然两眼顿增明，更觉慢心无自入。已幸从今日往还，况复赋诗宾客间。只恐使君丹诏下，擢归青琐点朝班。
和林大任劝耕
作者：吴芾
朝代：宋

壮哉溢目还盈耳，千骑出城歌吹起。
野人一覩快争先，奔走欢呼几折趾。
往年戎马偶出郊，田间弥望皆荒茅。
使君笃意劝农课，尽使惰游如所教。
麦欲连云桑蔽野，此心犹恐孤民社。
要将治绩迈龚黄，不但文辞超贾马。
编民击壤自欣欢，尽道年来百虑宽。
承流宣化得贤帅，湛恩霑溉何漫漫。
不愧剖符仍受玉，善政已为千里福。
年丰谷贱復何忧，向也穷民今亦足。
固知博施非屯膏，况能好善如干旄。
宾僚倘有公辅器，宁辞解赠腰间刀。
有客有客歌贤业，词烂春葩光炜烨。
一时酬唱已清新，四坐朋从更和叶。
酒酣谐笑应云云，元白李杜疑前身。
想当挥毫落纸时，笔端往往俱有神。
我来触绪未暇给，首覩明珠千百粒。
豁然两眼顿增明，更觉慢心无自入。
已幸从今日往还，况復赋诗宾客间。
只恐使君丹诏下，擢归青琐点朝班。
和林徽之见寄
作者：吴芾
朝代：宋

涉世无堪足乱离，萧萧风雨一声鸡。故人别后乾坤窄，三径归来草木迷。黄鸟翩翻思出谷，老龙头角尚蟠泥。一尊浊酒无人共，又是悲吟到日西。
和林徽之见寄
作者：吴芾
朝代：宋

涉世无堪足乱离，萧萧风雨一声鸡。
故人别后干坤窄，三径归来草木迷。
黄鸟翩翻思出谷，老龙头角尚蟠泥。
一尊浊酒无人共，又是悲吟到日西。
和林徽之见寄
作者：吴芾
朝代：宋

涉世无堪足乱难，萧萧风雨一声鸡。
故人别后乾坤窄，三径归来草木迷。
黄鸟翩翻思出谷，老龙头角尚蟠泥。
一尊浊酒无人共，又是悲吟到日西。
和梁大谏望亭述怀
作者：吴芾
朝代：宋

屡试乘轺与把麾，笑谈自可解重围。暮年强健人争羡，平日刚方世所稀。国步尚艰端有赖，君恩方渥未须归。时清益展经纶手，直上岩廊秉政机。
和梁大谏望亭述怀
作者：吴芾
朝代：宋

屡试乘轺与把麾，笑谈自可解重围。
暮年强健人争羡，平日刚方世所稀。
国步尚艰端有頼，君恩方渥未须归。
时清益展经纶手，直上岩廊秉政机。
和梁次张得酒之作
作者：吴芾
朝代：宋
体裁：七言律诗

在处人争馈五浆，风标端是紫微郎。已能遣兴追工部，更欲消忧对杜康。阐教暂烦临水泮，趋朝行见裛天香。老夫素乏惊人句，徒叹辞锋未易当。
和梁次张谢得酒见寄四首
作者：吴芾
朝代：宋

传得仙家不老方，酿成春色瓮头香。一樽聊尔资杯酌，争似相携入醉乡。春入横塘绿胜醅，更将清浅照寒梅。试吟秀句临流坐，引得疏枝一晌开。妙龄才气压同升，谈笑端能却五兵。况复锦囊新且丽，粲如春树万枝荣。平生性僻有诗耽，每恨才悭不得兼。独嗜君诗无厌斁，从教人笑我多馋。
和梁次张谢得酒见寄四首·其一
作者：吴芾
朝代：宋
体裁：七言绝句

传得仙家不老方，酿成春色瓮头香。一樽聊尔资杯酌，争似相携入醉乡。
和梁次张谢得酒见寄四首·其三
作者：吴芾
朝代：宋

妙龄才气压同升，谈笑端能却五兵。况复锦囊新且丽，粲如春树万枝荣。
和梁次张谢得酒见寄四首·其三
作者：吴芾
朝代：宋

妙龄才气压同升，谈笑端能却五兵。
况復锦囊新且丽，粲如春树万枝荣。
和梁次张谢得酒见寄四首·其二
作者：吴芾
朝代：宋
体裁：七言绝句

春入横塘绿胜醅，更将清浅照寒梅。试吟秀句临流坐，引得疏枝一晌开。
和梁次张谢得酒见寄四首·其四
作者：吴芾
朝代：宋
体裁：七言绝句

平生性僻有诗耽，每恨才悭不得兼。独嗜君诗无厌斁，从教人笑我多馋。
和梁次张韵
作者：吴芾
朝代：宋
体裁：七言律诗

妙龄才藻擢文犀，声价何须待品题。独狍孤衷长拱北，拟摅妙画欲平西。五年不见心如渴，一笑相逢醉似泥。我老已为林下计，看君平步上云梯。
和梅花前见鹤
作者：吴芾
朝代：宋
体裁：七言绝句

双鹤翩翩到我前，与花斗白更争妍。低头自觉形仪秽，安得飘然跨上天。
和楼大防韵
作者：吴芾
朝代：宋

嗟余本何人，累然居海峤。家世业为农，有田在岩窔。春到耦妻耕，寒来从母漂。屋角日诛茅，杖头时荷蓧。迨冠知读书，聊为起家兆。有琴既无弦，有剑亦无鞘。侥倖厕末科，安敢缀天彯。但期窃斗升，活此老与少。岂谓暮年中，亦误蒙收召。曾未著微劳，遽使登华要。自度老无能，共知愚不肖。纵未遭人非，难逃天日照。傥不速休官，宁免渊明笑。矫矫渊明贤，千载谁能绍。瓶粟虽无储，风标松比峭。诗篇虽不多，笔力天与妙。顾余岂能诗，微吟蚯蚓窍。可笑不自量，辄欲赓高调。贰车真豪英，逸如千里骠。又如礼乐器，肃然在宗庙。有美颀而长，视容清且瞭。自应辅明时，与国增光耀。胡为佐一州，从容陪坐啸。乘兴来湖山，欲看余把钓。濯足玩水云，纵目观野烧。喜余和陶作，举杯为余釂。草具虽萧疏，亦复为余嚼。余已学渊明，公方跂周召。出处既不侔，无由远相叫。愿公保令名，求贤行有诏。
和楼大防韵
作者：吴芾
朝代：宋

嗟余本何人，纍然居海峤。
家世业为农，有田在岩窔。
春到耦妻耕，寒来从母漂。
屋角日诛茅，杖头时荷莜。
迨冠知读书，聊为起家兆。
有琴既无弦，有劔亦无鞘。
侥倖厕末科，安敢缀天彯。
但期窃斗升，活此老与少。
岂谓暮年中，亦误蒙收召。
曾未着微劳，遽使登华要。
自度老无能，共知愚不肖。
纵未遭人非，难逃天日照。
傥不速休官，宁免渊明笑。
矫矫渊明贤，千载谁能绍。
瓶粟虽无储，风标松比峭。
诗篇虽不多，笔力天与妙。
顾余岂能诗，微吟蚯蚓窍。
可笑不自量，辄欲赓高调。
贰车真豪英，逸如千里骠。
又如礼乐器，肃然在宗庙。
有美颀而长，视容清且瞭。
自应辅明时，与国增光耀。
胡为佐一州，从容陪坐啸。
乘兴来湖山，欲看余把钓。
濯足玩水云，纵目观野烧。
喜余和陶作，举杯为余釂。
草具虽萧疏，亦復为余嚼。
余已学渊明，公方跂周召。
出处既不侔，无由远相叫。
愿公保令名，求贤行有诏。
和江朝宗韵奉寄
作者：吴芾
朝代：宋
体裁：七言律诗

休言簿领尚沉迷，器业如公岂久稽。不见自怜心若失，相从还记手同携。飞黄正欲驰长坂，倦翼方欣返故栖。出处不同空怅望，何时来过武陵溪。
和池州陈教授韵二首
作者：吴芾
朝代：宋

人物今谁似此郎，合居严近赞垂裳。未将事业先诸老，且把文章变一方。今日杏坛风似鲁，向来铁砚志如桑。会看奋迅为时用，展尽胸中计策长。平时野性爱吟诗，一字长惭未得师。妙句既容窥格律，良辰更喜觌光仪。绛帷暂且留三楚，丹陛行将命一夔。莫为浮荣求速化，功名到底属男儿。
和池州陈教授韵二首·其一
作者：吴芾
朝代：宋
体裁：七言律诗

人物今谁似此郎，合居严近赞垂裳。未将事业先诸老，且把文章变一方。今日杏坛风似鲁，向来铁砚志如桑。会看奋迅为时用，展尽胸中计策长。
和池州陈教授韵二首·其二
作者：吴芾
朝代：宋
体裁：七言律诗

平时野性爱吟诗，一字长惭未得师。妙句既容窥格律，良辰更喜觌光仪。绛帷暂且留三楚，丹陛行将命一夔。莫为浮荣求速化，功名到底属男儿。
和沈先觉韵
作者：吴芾
朝代：宋

枉度浮生八十春，休谈天数与人伦。长贫已是难糊口，久病那堪更累身。独把新诗娱晚景，谁将灵剂起痿人。若教得酒时时醉，醉里高吟尚绝尘。
和沈先觉韵
作者：吴芾
朝代：宋

枉度浮生八十春，休谈天数与人伦。
长贫已是难餬口，久病那堪更累身。
独把新诗娱晚景，谁将灵剂起痿人。
若教得酒时时醉，醉裏高吟尚绝尘。
和沈子寿见寄
作者：吴芾
朝代：宋
体裁：七言律诗

心地荒芜旷几春，朅来邂逅共耕耘。交情正喜清如水，归兴那知去似云。百首漫劳频寄远，一樽终拟再论文。胡为竟尔乖前约，寂寞车音杳不闻。
和泽民二首
作者：吴芾
朝代：宋

归心已动不容留，多谢君恩许退休。虽喜溪山归似旧，却惊岁月去如流。门前已是开三径，湖上何妨具一舟。莫道此时无伴侣，得公足可共遨游。欲绍家声每自鞭，肯同流俗饮贪泉。已将止足安心地，更把吟哦乐性天。笑日桃花将献媚，先春梅蕊欲争妍。人生会合真难遇，幸有杯觞且共传。
和泽民二首·其一
作者：吴芾
朝代：宋
体裁：七言律诗

归心已动不容留，多谢君恩许退休。虽喜溪山归似旧，却惊岁月去如流。门前已是开三径，湖上何妨具一舟。莫道此时无伴侣，得公足可共遨游。
和泽民二首·其二
作者：吴芾
朝代：宋
体裁：七言律诗

欲绍家声每自鞭，肯同流俗饮贪泉。已将止足安心地，更把吟哦乐性天。笑日桃花将献媚，先春梅蕊欲争妍。人生会合真难遇，幸有杯觞且共传。
和泽民喜雨
作者：吴芾
朝代：宋

阴长阳消帝怒深，尽驱赫日扫羣阴。
却疑枉致一秋旱，聊復霈为三日霖。
陇亩共知成乐岁，里闾谁不起欢心。
朝来幽鸟知予意，亦向檐前作好音。
和泽民喜雨
作者：吴芾
朝代：宋

阴长阳消帝怒深，尽驱赫日扫群阴。却疑枉致一秋旱，聊复霈为三日霖。陇亩共知成乐岁，里闾谁不起欢心。朝来幽鸟知予意，亦向檐前作好音。
和泽民求海棠
作者：吴芾
朝代：宋
体裁：七言律诗

君是诗中老作家，笑将丽句换名花。花因诗去情非浅，诗为花来语更嘉。须好栽培承雨露，莫令憔悴困尘沙。他年烂漫如西蜀，我欲从君看绮霞。
和泽民送春
作者：吴芾
朝代：宋

我家还分有园池，正愿春迟春又归。风扫花枝犹隐约，日烘云影渐熹微。客来但欲拚同醉，事往何须叹昨非。自念生平鱼鸟性，又思川泳与云飞。不堪岁岁送青春，消黯浑如失所亲。短句吟成犹恨别，清樽买尽不辞贫。兴来直欲游三岛，老去何由驻二轮。赖有君能知我意，肯来同作送春人。
和泽民送春·其一
作者：吴芾
朝代：宋

我家还分有园池，正愿春迟春又归。风扫花枝犹隐约，日烘云影渐熹微。客来但欲拚同醉，事往何须叹昨非。自念生平鱼鸟性，又思川泳与云飞。
和泽民送春·其一
作者：吴芾
朝代：宋

我家还分有园池，正愿春迟春又归。
风扫花枝犹隠约，日烘云影渐熹微。
客来但欲拚同醉，事往何须叹昨非。
自念生平鱼鸟性，又思川泳与云飞。
和泽民送春·其二
作者：吴芾
朝代：宋

不堪岁岁送青春，消黯浑如失所亲。短句吟成犹恨别，清樽买尽不辞贫。兴来直欲游三岛，老去何由驻二轮。赖有君能知我意，肯来同作送春人。
和泽民送春·其二
作者：吴芾
朝代：宋

不堪岁岁送青春，消黯浑如失所亲。
短句吟成犹恨别，清樽买尽不辞贫。
兴来直欲游三岛，老去何由驻二轮。
頼有君能知我意，肯来同作送春人。
和津喜雪二首
作者：吴芾
朝代：宋

六花一夜降中天，飞绕吾庐顿满前。幻出仙家新窟宅，疑非尘世旧山川。但惊岩上青松老，不见天边白雁连。赖有瓮头新酿熟，何妨沉醉度残年。我爱平湖绕碧山，山光倒碧到樽前。同云何事迷千嶂，飞雪俄然蔽一川。纵使玉楼从地涌，便教银阙与天连。到头幻化非真实，争似湖山耐岁年。
和津喜雪二首·其一
作者：吴芾
朝代：宋

六花一夜降中天，飞绕吾庐顿满前。幻出仙家新窟宅，疑非尘世旧山川。但惊岩上青松老，不见天边白雁连。赖有瓮头新酿熟，何妨沉醉度残年。
和津喜雪二首·其一
作者：吴芾
朝代：宋

六花一夜降中天，飞绕吾庐顿满前。
幻出仙家新窟宅，疑非尘世旧山川。
但惊岩上青松老，不见天边白雁连。
頼有瓮头新酿熟，何妨沉醉度残年。
和津喜雪二首·其二
作者：吴芾
朝代：宋
体裁：七言律诗

我爱平湖绕碧山，山光倒碧到樽前。同云何事迷千嶂，飞雪俄然蔽一川。纵使玉楼从地涌，便教银阙与天连。到头幻化非真实，争似湖山耐岁年。
和潘大卿芍药二首
作者：吴芾
朝代：宋

落尽群花春已残，忽惊庭下锦新翻。夜深领客穷清赏，一笑开怀倒数尊。拂拂轻黄染御衣，出群标韵异繁枝。此身已分京华隔，不谓天香尚许披。
和潘大卿芍药二首·其一
作者：吴芾
朝代：宋

落尽羣花春已残，忽惊庭下锦新翻。
夜深领客穷清赏，一笑开怀倒数尊。
和潘大卿芍药二首·其一
作者：吴芾
朝代：宋

落尽群花春已残，忽惊庭下锦新翻。夜深领客穷清赏，一笑开怀倒数尊。
和潘大卿芍药二首·其二
作者：吴芾
朝代：宋

拂拂轻黄染御衣，出羣标韵异繁枝。
此身已分京华隔，不谓天香尚许披。
和潘大卿芍药二首·其二
作者：吴芾
朝代：宋

拂拂轻黄染御衣，出群标韵异繁枝。此身已分京华隔，不谓天香尚许披。
和王夷仲咏施粥
作者：吴芾
朝代：宋

伊昔岂无旱，赫日流金石。
伊昔岂无水，巨浸连天白。
未若去岁风，飘忽几终夕。
时方属新秋，稻子半黄赤。
倏然卷地来，一扫不遗力。
但觉田亩空，不见仓箱积。
余祸及吾民，来春有饥色。
巡门粥妻子，不足充贵籴。
往往成流离，有家归不得。
我方还里闾，正值此艰厄。
有心怀拯救，不寐欲通昔。
念无捐廪人，此意空愤激。
民饥犹己饥，吾宁忍独食。
作糜倒瓶粟，恨不及九百。
纠合族与隣，乐从有吾叔。
岂但一时利，永作他年额。
要令里中人，自此长饱德。
虽或有凶年，不復更他适。
郑罕与宋乐，未足为匹敌。
施厚报必丰，会须看他日。
和王夷仲咏施粥
作者：吴芾
朝代：宋

伊昔岂无旱，赫日流金石。伊昔岂无水，巨浸连天白。未若去岁风，飘忽几终夕。时方属新秋，稻子半黄赤。倏然卷地来，一扫不遗力。但觉田亩空，不见仓箱积。馀祸及吾民，来春有饥色。巡门粥妻子，不足充贵籴。往往成流离，有家归不得。我方还里闾，正值此艰厄。有心怀拯救，不寐欲通昔。念无捐廪人，此意空愤激。民饥犹己饥，吾宁忍独食。作糜倒瓶粟，恨不及九百。纠合族与邻，乐从有吾叔。岂但一时利，永作他年额。要令里中人，自此长饱德。虽或有凶年，不复更他适。郑罕与宋乐，未足为匹敌。施厚报必丰，会须看他日。
和王夷仲至日有感
作者：吴芾
朝代：宋

葭灰管裏气初浮，阳长阴消不自谋。
吾道穷耶当復泰，此身老矣不禁愁。
得闲正好寻诗社，乘兴何妨上钓舟。
拟待梅开同胜赏，且宽归兴少迟留。
和王夷仲至日有感
作者：吴芾
朝代：宋

葭灰管里气初浮，阳长阴消不自谋。吾道穷耶当复泰，此身老矣不禁愁。得闲正好寻诗社，乘兴何妨上钓舟。拟待梅开同胜赏，且宽归兴少迟留。
和王夷仲雪中见贻
作者：吴芾
朝代：宋

岁晚端居寂寞滨，雪花零乱更愁人。捲帘已觉青山老，入座仍添白发新。写景自怜佳句少，论交还喜宿心亲。来诗况复清如雪，想见吟成泣鬼神。
和王夷仲雪中见贻
作者：吴芾
朝代：宋

岁晚端居寂寞滨，雪花零乱更愁人。
捲帘已觉青山老，入座仍添白髮新。
写景自怜佳句少，论交还喜宿心亲。
来诗况復清如雪，想见吟成泣鬼神。
和王夷仲韵
作者：吴芾
朝代：宋
体裁：五言律诗

故人声气合，交契久弥深。不弃荒村陋，来分古木阴。意倾陈笃论，兴发出高吟。岂料逃空谷，犹闻正始音。
和王夷仲韵
作者：吴芾
朝代：宋

洒落胸襟有古风，日临清泚面巃嵷。不堪世路千重险，直与溪流万折东。刮眼相看言有味，倾怀一笑兴无穷。何时同访连樯老，快意觥船一棹空。
和王夷仲韵
作者：吴芾
朝代：宋

洒落胸襟有古风，日临清泚面巃嵸。
不堪世路千重险，直与溪流万折东。
刮眼相看言有味，倾怀一笑兴无穷。
何时同访连樯老，快意觥船一棹空。
和王朝议韵
作者：吴芾
朝代：宋

晚日转云头，长空收雨脚。
稍觉暑气清，独坐倾桑落。
兴来或醉吟，接䍦还倒着。
胸中了无忧，事事俱脱畧。
缅怀我友朋，踪迹东西各。
几欲往从之，恨被微官缚。
此来得夫子，臭味颇相若。
倾盖便论心，开怀不我却。
新诗一何工，清思渺寥廓。
才如李杜雄，句压曹刘弱。
顾我志意衰，笔力不如昨。
明时百无用，正恐填沟壑。
公余幸少闲，对酒且深酌。
拭目看诸公，衮衮登台阁。
和王朝议韵
作者：吴芾
朝代：宋

晚日转云头，长空收雨脚。稍觉暑气清，独坐倾桑落。兴来或醉吟，接䍦还倒著。胸中了无忧，事事俱脱略。缅怀我友朋，踪迹东西各。几欲往从之，恨被微官缚。此来得夫子，臭味颇相若。倾盖便论心，开怀不我却。新诗一何工，清思渺寥廓。才如李杜雄，句压曹刘弱。顾我志意衰，笔力不如昨。明时百无用，正恐填沟壑。公馀幸少闲，对酒且深酌。拭目看诸公，衮衮登台阁。
和王澧州喜雨
作者：吴芾
朝代：宋

田父苦亢旱，伤心涕泗沱。
使君悯斯民，雩禜亦何多。
古庙舞羣巫，袂属肩相摩。
密云自西郊，奈汝旱魃何。
天官感精诚，霹雳加谴诃。
遂协毕星好，一洗吾民痾。
顿觉田亩间，欢然声气和。
人生一饱足，宁復忧其他。
要当及丰年，对酒仍高歌。
祇愁偃鼠腹，未醉颜已酡。
和王澧州喜雨
作者：吴芾
朝代：宋

田父苦亢旱，伤心涕泗沱。使君悯斯民，雩禜亦何多。古庙舞群巫，袂属肩相摩。密云自西郊，奈汝旱魃何。天官感精诚，霹雳加谴诃。遂协毕星好，一洗吾民痾。顿觉田亩间，欢然声气和。人生一饱足，宁复忧其他。要当及丰年，对酒仍高歌。祇愁偃鼠腹，未醉颜已酡。
和王瞻叔泉字韵
作者：吴芾
朝代：宋

暮年亦复侍甘泉，每对青铜只自怜。宁忍忧疑探虎穴，且将得失付鱼筌。归来但欲无身累，老去那能徇世缘。若得优游全晚节，从人唤作地行仙。
和王瞻叔泉字韵
作者：吴芾
朝代：宋

暮年亦復侍甘泉，每对青铜只自怜。
宁忍忧疑探虎穴，且将得失付鱼筌。
归来但欲无身累，老去那能徇世缘。
若得优游全晚节，从人唤作地行仙。
和王知府惠双井茶
作者：吴芾
朝代：宋

摘从双井尚余香，远寄山翁见未尝。
咀嚼新芽味新句，陡惊冰雪沃枯肠。
和王知府惠双井茶
作者：吴芾
朝代：宋

摘从双井尚馀香，远寄山翁见未尝。咀嚼新芽味新句，陡惊冰雪沃枯肠。
和王知府惠瓦砚
作者：吴芾
朝代：宋
体裁：七言绝句

文房四子旧周旋，老去情疏祇自怜。不谓陶泓犹见念，远来相顾不相捐。
和王致君见寄望海亭诗
作者：吴芾
朝代：宋
体裁：七言律诗

领客闲登木杪亭，坐来四面对峥嵘。野田散漫高低绿，湖水瀰茫远近清。览胜喜穷千里目，放怀笑引百壶倾。酒阑未用忙归去，更看亭前海月明。
和王龟龄待制贡院落成二首
作者：吴芾
朝代：宋

扁舟犹记拂洲蘋，转眼年华几度新。愧我今成双白鬓，喜君来驾两朱轮。一时令下从如水，千里威行敬若神。拟访旧游观盛事，一官何苦绊吾身。主盟湖学属何人，赖有公来为作新。士俗似闻衰也久，文场今见美哉轮。挈还旧观人争睹，赋就新诗笔有神。苕霅儒风从此振，文翁端恐是前身。
和王龟龄待制贡院落成二首·其一
作者：吴芾
朝代：宋

扁舟犹记拂洲苹，转眼年华几度新。
愧我今成双白鬓，喜君来驾两朱轮。
一时令下从如水，千里威行敬若神。
拟访旧游观盛事，一官何苦绊吾身。
和王龟龄待制贡院落成二首·其一
作者：吴芾
朝代：宋

扁舟犹记拂洲蘋，转眼年华几度新。愧我今成双白鬓，喜君来驾两朱轮。一时令下从如水，千里威行敬若神。拟访旧游观盛事，一官何苦绊吾身。
和王龟龄待制贡院落成二首·其二
作者：吴芾
朝代：宋

主盟湖学属何人，赖有公来为作新。士俗似闻衰也久，文场今见美哉轮。挈还旧观人争睹，赋就新诗笔有神。苕霅儒风从此振，文翁端恐是前身。
和王龟龄待制贡院落成二首·其二
作者：吴芾
朝代：宋

主盟湖学属何人，頼有公来为作新。
士俗似闻衰也久，文场今见美哉轮。
挈还旧观人争覩，赋就新诗笔有神。
苕霅儒风从此振，文翁端恐是前身。
和田伯清见寄
作者：吴芾
朝代：宋

可叹人生有限身，终朝长是困嚣尘。向来每愧为人役，今日方能保我真。幸有一丘堪避俗，何妨百岁作閒人。更烦妙句相褒借，顿觉柴门暖似春。落笔摛辞烂有章，故应往岁擅文场。身登霄汉声猷著，兴寄湖山气味长。无计盍簪同把酒，尚怀扫地对焚香。依然日暮碧云合，相望回头各一方。
和田伯清见寄·其一
作者：吴芾
朝代：宋
体裁：七言律诗

可叹人生有限身，终朝长是困嚣尘。向来每愧为人役，今日方能保我真。幸有一丘堪避俗，何妨百岁作閒人。更烦妙句相褒借，顿觉柴门暖似春。
和田伯清见寄·其二
作者：吴芾
朝代：宋

落笔摛辞烂有章，故应往岁擅文场。
身登霄汉声猷着，兴寄湖山气味长。
无计盍簪同把酒，尚怀扫地对焚香。
依然日暮碧云合，相望回头各一方。
和田伯清见寄·其二
作者：吴芾
朝代：宋

落笔摛辞烂有章，故应往岁擅文场。身登霄汉声猷著，兴寄湖山气味长。无计盍簪同把酒，尚怀扫地对焚香。依然日暮碧云合，相望回头各一方。
和章德文侍郎题晞浣堂韵寄张法师
作者：吴芾
朝代：宋
体裁：七言律诗

丹成人去几经年，怪石峻嶒树曲拳。超脱每思攀逸驾，沉迷无奈缚尘缘。胜游徒有骚人咏，绝景难凭妙笔传。投绂归来应未晚，尚期一访洞中仙。
和管大老瑞麦
作者：吴芾
朝代：宋
体裁：七言律诗

别来长恨见无时，不谓相逢总泣岐。愧我滞留身已老，怜君偃蹇宦犹卑。思归正续孤松赋，溢美空传瑞麦诗。万事从今休更问，祇知痛饮是吾师。
和紫岩老雪中观梅
作者：吴芾
朝代：宋

清寒池馆静沉沉，惨淡江梅弄晚阴。
雪裏有谁能载酒，花前无语自伤心。
低枝似欲迎人笑，清赏何妨倚树吟。
况有争妍佳句在，愈撩诗思不能禁。
和紫岩老雪中观梅
作者：吴芾
朝代：宋

清寒池馆静沉沉，惨淡江梅弄晚阴。雪里有谁能载酒，花前无语自伤心。低枝似欲迎人笑，清赏何妨倚树吟。况有争妍佳句在，愈撩诗思不能禁。
和经仲春日即事
作者：吴芾
朝代：宋

淡烟笼水一溪虚，别有风光在野庐。幽哢唤人回远梦，落红铺水失清渠。此生得酒休辞醉，今日何人是奠居。正向东山念萧索，筠筒烦寄指南车。策杖郊原信步行，沙边春水半涵清。花开旧树香仍在，燕葺破巢功未成。世路十年尘土面，春风万里鼓鼙声。从今准拟开怀去，到手荷杯莫厌倾。
和经仲春日即事·其一
作者：吴芾
朝代：宋

淡烟笼水一溪虚，别有风光在野庐。
幽咔唤人回远梦，落红铺水失清渠。
此生得酒休辞醉，今日何人是奠居。
正向东山念萧索，筠筒烦寄指南车。
和经仲春日即事·其一
作者：吴芾
朝代：宋

淡烟笼水一溪虚，别有风光在野庐。幽哢唤人回远梦，落红铺水失清渠。此生得酒休辞醉，今日何人是奠居。正向东山念萧索，筠筒烦寄指南车。
和经仲春日即事·其二
作者：吴芾
朝代：宋
体裁：七言律诗

策杖郊原信步行，沙边春水半涵清。花开旧树香仍在，燕葺破巢功未成。世路十年尘土面，春风万里鼓鼙声。从今准拟开怀去，到手荷杯莫厌倾。
和胡宗泽见寄
作者：吴芾
朝代：宋

湖边策杖步新晴，陡觉胸襟万虑平。老去不须防意马，静中已是息心兵。閒来绿树阴中坐，懒去红尘闹里行。赖与故人供一醉，不辜今夜月华明。故人皮里贮阳秋，爱我身如不系舟。羞向人间为谄首，喜来林下作遨头。虽无仙骨能骑鹤，尚有閒心可狎鸥。乘兴惠然时过我，一樽相对笑言稠。
和胡宗泽见寄·其一
作者：吴芾
朝代：宋

湖边策杖步新晴，陡觉胸襟万虑平。
老去不须防意马，静中已是息心兵。
閒来绿树阴中坐，懒去红尘闹裏行。
頼与故人供一醉，不辜今夜月华明。
和胡宗泽见寄·其一
作者：吴芾
朝代：宋

湖边策杖步新晴，陡觉胸襟万虑平。老去不须防意马，静中已是息心兵。閒来绿树阴中坐，懒去红尘闹里行。赖与故人供一醉，不辜今夜月华明。
和胡宗泽见寄·其二
作者：吴芾
朝代：宋

故人皮裏贮阳秋，爱我身如不繫舟。
羞向人间为谄首，喜来林下作遨头。
虽无仙骨能骑鹤，尚有閒心可狎鸥。
乘兴惠然时过我，一樽相对笑言稠。
和胡宗泽见寄·其二
作者：吴芾
朝代：宋

故人皮里贮阳秋，爱我身如不系舟。羞向人间为谄首，喜来林下作遨头。虽无仙骨能骑鹤，尚有閒心可狎鸥。乘兴惠然时过我，一樽相对笑言稠。
和胡经仲中秋
作者：吴芾
朝代：宋
体裁：古风

平生恶晻昧，虚空光陆离。心与此月同，不容一毫疵。恨月有圆缺，不得常清奇。每欲语天公，仍斫此桂枝。青冥去无路，思虑空劳疲。明知此意苦，殷勤长我随。去年西湖上，烂醉吟悲辞。今年巧相觅，似欲叙离思。西风为披拂，浮云无蔽亏。坐开百壶酒，与月论襟期。永结无情欢，谢此世上儿。吾友胡夫子，豪荡笑墨釐。拟借月颜色，为君鉴薄帷。告之且痛饮，行乐当及时。
和胡经仲即事二首
作者：吴芾
朝代：宋

世事凭谁论，羁怀只自谙。风烟悲蜀魄，桑柘老吴蚕。晚步惜残照，春衫怯晓岚。日来鼙鼓近，牢落愈无堪。雨脚转前湾，烟蓑带雨还。清诗陶野色，薄酒散愁颜。檐鸟下苔径，溪云媚屋山。世途方扰扰，谁得似君闲。
和胡经仲即事二首·其一
作者：吴芾
朝代：宋
体裁：五言律诗

世事凭谁论，羁怀只自谙。风烟悲蜀魄，桑柘老吴蚕。晚步惜残照，春衫怯晓岚。日来鼙鼓近，牢落愈无堪。
和胡经仲即事二首·其二
作者：吴芾
朝代：宋
体裁：五言律诗

雨脚转前湾，烟蓑带雨还。清诗陶野色，薄酒散愁颜。檐鸟下苔径，溪云媚屋山。世途方扰扰，谁得似君闲。
和良老寄别韵
作者：吴芾
朝代：宋
体裁：五言律诗

紫箨从师住，山幽水亦深。方将偿素约，一到洗尘心。别去遽如许，愁来且至今。何时能见过，容我听潮音。
和若夫韵二首
作者：吴芾
朝代：宋

此身虽缚此心飞，脱得东还似解围。鹿鹤向人如赞善，林泉见我欲生辉。食珍他日终难饱，饮水从今亦可肥。况与亲朋时一醉，益知真乐是来归。老夫吟咏本非长，僻性年来忽异常。唯是平生爱风月，致令清夜梦池塘。正惭遣与非工部，却喜言诗有卜商。佳句偶从閒里得，片心如到白云乡。
和若夫韵二首·其一
作者：吴芾
朝代：宋
体裁：七言律诗

此身虽缚此心飞，脱得东还似解围。鹿鹤向人如赞善，林泉见我欲生辉。食珍他日终难饱，饮水从今亦可肥。况与亲朋时一醉，益知真乐是来归。
和若夫韵二首·其二
作者：吴芾
朝代：宋

老夫吟咏本非长，僻性年来忽异常。
唯是平生爱风月，致令清夜梦池塘。
正惭遣与非工部，却喜言诗有卜商。
佳句偶从閒裏得，片心如到白云乡。
和若夫韵二首·其二
作者：吴芾
朝代：宋

老夫吟咏本非长，僻性年来忽异常。唯是平生爱风月，致令清夜梦池塘。正惭遣与非工部，却喜言诗有卜商。佳句偶从閒里得，片心如到白云乡。
和范希孟韵
作者：吴芾
朝代：宋

急隐归来趣转深，静中不放一尘侵。日长宴坐风敲竹，夜久澄心月满林。诗句每从佳境得，酒杯长为故人斟。时危莫用计然策，身在五湖空铸金。
和范希孟韵
作者：吴芾
朝代：宋

急隠归来趣转深，静中不放一尘侵。
日长宴坐风敲竹，夜久澄心月满林。
诗句每从佳境得，酒杯长为故人斟。
时危莫用计然策，身在五湖空铸金。
和范迁善见寄
作者：吴芾
朝代：宋
体裁：七言律诗

溪山深处养清高，名位虽穷节行饶。举世何人堪寂寞，杜门终日自逍遥。交情已作千金重，别恨空惊一叶飘。莫向五湖成独往，他年相与到云霄。
和范迁善见寄三首
作者：吴芾
朝代：宋

苍生未苏息，谁与任安危。腾蹋思千里，栖迟尚一枝。谩劳男子志，空忆太平时。读罢君诗句，愁端愈上眉。平生誇志气，妄意语功名。自顾心无歉，谁知道不行。霜蹄从暂蹶，嘉木会重荣。愿守焚舟志，他年学孟明。新诗劳远寄，深识子怜余。句法追元白，交情笑耳馀。飘零疏酒盏，离乱足兵车。何日相从去，白云深处居。
和范迁善见寄三首·其一
作者：吴芾
朝代：宋
体裁：五言律诗

苍生未苏息，谁与任安危。腾蹋思千里，栖迟尚一枝。谩劳男子志，空忆太平时。读罢君诗句，愁端愈上眉。
和范迁善见寄三首·其三
作者：吴芾
朝代：宋

新诗劳远寄，深识子怜余。
句法追元白，交情笑耳余。
飘零疏酒盏，离乱足兵车。
何日相从去，白云深处居。
和范迁善见寄三首·其三
作者：吴芾
朝代：宋

新诗劳远寄，深识子怜余。句法追元白，交情笑耳馀。飘零疏酒盏，离乱足兵车。何日相从去，白云深处居。
和范迁善见寄三首·其二
作者：吴芾
朝代：宋

平生夸志气，妄意语功名。
自顾心无歉，谁知道不行。
霜蹄从暂蹶，嘉木会重荣。
愿守焚舟志，他年学孟明。
和范迁善见寄三首·其二
作者：吴芾
朝代：宋

平生誇志气，妄意语功名。自顾心无歉，谁知道不行。霜蹄从暂蹶，嘉木会重荣。愿守焚舟志，他年学孟明。
和董伯玉不向东山久韵
作者：吴芾
朝代：宋

读书想前人，往往得师友。每爱钓渭滨，颇喜耕谷口。夫岂与世违，甘心卧岩薮。升沉自有时，此意君知不。野外少过从，出门欲何向。所幸得夫君，相与乐闲旷。年来既倦游，老去那病忘。且复对酒樽，尚须时一访。我暂出山去，常忧蕙帐空。闻君东山乐，爱君古人风。日暮君不来，碧云蔽高穹。凌晨戒僮仆，驾言将徂东。尘缘嗟未断，俗事颇相关。虽怀林下趣，坐失山中闲。时令清夜里，梦绕云水湾。寄语猿鹤伴，明朝归故山。云气满户庭，岚光入窗牖。是中有佳处，不出吾座右。迩来独何事，未免踆踆走。三读寄佳篇，临风嗟叹久。
和董伯玉不向东山久韵·其一
作者：吴芾
朝代：宋
体裁：古风

读书想前人，往往得师友。每爱钓渭滨，颇喜耕谷口。夫岂与世违，甘心卧岩薮。升沉自有时，此意君知不。
和董伯玉不向东山久韵·其三
作者：吴芾
朝代：宋
体裁：古风

我暂出山去，常忧蕙帐空。闻君东山乐，爱君古人风。日暮君不来，碧云蔽高穹。凌晨戒僮仆，驾言将徂东。
和董伯玉不向东山久韵·其二
作者：吴芾
朝代：宋

野外少过从，出门欲何向。所幸得夫君，相与乐闲旷。年来既倦游，老去那病忘。且复对酒樽，尚须时一访。
和董伯玉不向东山久韵·其二
作者：吴芾
朝代：宋

野外少过从，出门欲何向。
所幸得夫君，相与乐闲旷。
年来既倦游，老去那病忘。
且復对酒樽，尚须时一访。
和董伯玉不向东山久韵·其五
作者：吴芾
朝代：宋
体裁：古风

云气满户庭，岚光入窗牖。是中有佳处，不出吾座右。迩来独何事，未免踆踆走。三读寄佳篇，临风嗟叹久。
和董伯玉不向东山久韵·其四
作者：吴芾
朝代：宋

尘缘嗟未断，俗事颇相关。
虽怀林下趣，坐失山中闲。
时令清夜裏，梦绕云水湾。
寄语猿鹤伴，明朝归故山。
和董伯玉不向东山久韵·其四
作者：吴芾
朝代：宋

尘缘嗟未断，俗事颇相关。虽怀林下趣，坐失山中闲。时令清夜里，梦绕云水湾。寄语猿鹤伴，明朝归故山。
和董伯玉读当涂小集
作者：吴芾
朝代：宋
体裁：七言律诗

昔时乘障楚江边，信笔题诗度岁年。岂敢嘲风仍咏月，祇思问舍与求田。归心虽似陶元亮，句法宁窥孟浩然。多谢君诗过褒拂，愈令惭汗出如泉。
和董伯玉韵
作者：吴芾
朝代：宋

野性耽閒昼掩扉，坐看斜日上书帷。不妨挟册从吾好，亦学吹竽笑昨痴。鬓发星星行且老，胸襟碌碌苦亡奇。与君正欲论心事，又恐分携各一涯。
和董伯玉韵
作者：吴芾
朝代：宋

野性躭閒昼掩扉，坐看斜日上书帷。
不妨挟册从吾好，亦学吹竽笑昨痴。
鬓髮星星行且老，胸襟碌碌苦亡奇。
与君正欲论心事，又恐分携各一涯。
和蒋宣卿韵
作者：吴芾
朝代：宋

丐闲章上早知还，卓荦高风岂易攀。阔步未归龙尾道，胜游先到虎丘山。千寻古木轩窗外，一缕沉烟几席间。况是登临有佳客，何妨终夕对孱颜。不将有限逐无涯，聊为寻幽驻使华。千古山川埋剑气，半空台阁雨天花。终期香火参同社，且赋新诗寄作家。归晚不须添列炬，预愁惊散暮林鸦。
和蒋宣卿韵·其一
作者：吴芾
朝代：宋
体裁：七言律诗

丐闲章上早知还，卓荦高风岂易攀。阔步未归龙尾道，胜游先到虎丘山。千寻古木轩窗外，一缕沉烟几席间。况是登临有佳客，何妨终夕对孱颜。
和蒋宣卿韵·其二
作者：吴芾
朝代：宋
体裁：七言律诗

不将有限逐无涯，聊为寻幽驻使华。千古山川埋剑气，半空台阁雨天花。终期香火参同社，且赋新诗寄作家。归晚不须添列炬，预愁惊散暮林鸦。
和蒋无退咏雪
作者：吴芾
朝代：宋
体裁：七言律诗

腊中三白几年无，今岁呈祥事可书。披得一蓑方入画，翻成双带又随车。共惊飞絮迷清昼，更觉同云满太虚。忆昔读书灯火少，喜穿窗牖映吾庐。
和蒋无退怀湖山
作者：吴芾
朝代：宋
体裁：七言律诗

多谢君恩许引年，容亲白石与清泉。不来山下寻诗社，即向湖中棹酒船。意适更穿花坞去，兴阑还傍竹林眠。那闻高士飘然句，陡觉身轻似得仙。
和薛丞
作者：吴芾
朝代：宋

归来林下恰年余，喜对青山更面湖。
野兴自来知不浅，宦情今日觉全无。
任从俗目嗤吾老，未许山灵诮客逋。
多谢新诗相慰藉，头风一读顿然苏。
和薛丞
作者：吴芾
朝代：宋

归来林下恰年馀，喜对青山更面湖。野兴自来知不浅，宦情今日觉全无。任从俗目嗤吾老，未许山灵诮客逋。多谢新诗相慰藉，头风一读顿然苏。
和詹守二首
作者：吴芾
朝代：宋

一日相逢喜有馀，对谈胜读十年书。欢声已溢枌榆社，和气还蒸蓬荜居。敢道高标攀靖节，或疑胜致到华胥。愿言莫惜留连醉，看我东皋带雨锄。特迂千骑访柴门，多谢清朝皂盖臣。肯为衰翁留竟日，顿令寒谷暖生春。论心便觉尘襟豁，刮目仍观妙句新。转盼又还成远别，相思后夜定伤神。
和詹守二首·其一
作者：吴芾
朝代：宋

一日相逢喜有余，对谈胜读十年书。
欢声已溢枌榆社，和气还蒸蓬荜居。
敢道高标攀靖节，或疑胜致到华胥。
愿言莫惜留连醉，看我东皋带雨锄。
和詹守二首·其一
作者：吴芾
朝代：宋

一日相逢喜有馀，对谈胜读十年书。欢声已溢枌榆社，和气还蒸蓬荜居。敢道高标攀靖节，或疑胜致到华胥。愿言莫惜留连醉，看我东皋带雨锄。
和詹守二首·其二
作者：吴芾
朝代：宋
体裁：七言律诗

特迂千骑访柴门，多谢清朝皂盖臣。肯为衰翁留竟日，顿令寒谷暖生春。论心便觉尘襟豁，刮目仍观妙句新。转盼又还成远别，相思后夜定伤神。
和许守喜雨韵
作者：吴芾
朝代：宋

使君盛德格皇天，奔走群龙雨霈然。坐使槁苗成茂实，潜将丰岁换凶年。荷锄野老欣嘉应，抱瓮田夫得晏眠。拟倩乐工弦盛事，山城那得有师涓。千里焦枯顿郁苍，邦人宁复虑年荒。大田一雨浑沾足，邻壤群偷更伏藏。治郡羡君端有术，救民愧我独无方。夜来复诵新诗句，叹赏徘徊月转廊。
和许守喜雨韵·其一
作者：吴芾
朝代：宋

使君盛德格皇天，奔走羣龙雨霈然。
坐使槁苗成茂实，潜将丰岁换凶年。
荷锄野老欣嘉应，抱瓮田夫得晏眠。
拟倩乐工弦盛事，山城那得有师涓。
和许守喜雨韵·其一
作者：吴芾
朝代：宋

使君盛德格皇天，奔走群龙雨霈然。坐使槁苗成茂实，潜将丰岁换凶年。荷锄野老欣嘉应，抱瓮田夫得晏眠。拟倩乐工弦盛事，山城那得有师涓。
和许守喜雨韵·其二
作者：吴芾
朝代：宋

千里焦枯顿郁苍，邦人宁复虑年荒。大田一雨浑沾足，邻壤群偷更伏藏。治郡羡君端有术，救民愧我独无方。夜来复诵新诗句，叹赏徘徊月转廊。
和许守喜雨韵·其二
作者：吴芾
朝代：宋

千里焦枯顿鬰苍，邦人宁復虑年荒。
大田一雨浑霑足，邻壤羣偷更伏藏。
治郡羡君端有术，救民愧我独无方。
夜来復诵新诗句，叹赏徘徊月转廊。
和许守喜雪
作者：吴芾
朝代：宋

一夜飘琼屑，雕镌竟孰施。主张归白帝，勾引自云师。飞洒斜穿牖，连翩乱入池。漫空疑柳絮，着树混梅枝。月射光偏瑩，风回势转危。联华怜鹤发，耐冷羡冰肌。万壑填将合，千林压欲垂。拂檐轻似粉，绕砌白于脂。公已齐高洁，吾方守钝迟。共欣占嗣岁，仍喜没多歧。政已腾民颂，忠宜结主知。会看颁紫诏，早晚下丹墀。
和许守喜雪
作者：吴芾
朝代：宋
体裁：五言排律

一夜飘琼屑，雕镌竟孰施。主张归白帝，勾引自云师。飞洒斜穿牖，连翩乱入池。漫空疑柳絮，着树混梅枝。月射光偏莹，风回势转危。联华怜鹤发，耐冷羡冰肌。万壑填将合，千林压欲垂。拂檐轻似粉，绕砌白于脂。公已齐高洁，吾方守钝迟。共欣占嗣岁，仍喜没多歧。政已腾民颂，忠宜结主知。会看颁紫诏，早晚下丹墀。
和许守喜雪
作者：吴芾
朝代：宋

一夜飘琼屑，雕镌竟孰施。
主张归白帝，勾引自云师。
飞洒斜穿牖，连翩乱入池。
漫空疑柳絮，着树混梅枝。
月射光偏莹，风迴势转危。
联华怜鹤髮，耐冷羡冰肌。
万壑填将合，千林压欲垂。
拂檐轻似粉，绕砌白于脂。
公已齐高洁，吾方守钝迟。
共欣占嗣岁，仍喜没多歧。
政已腾民颂，忠宜结主知。
会看颁紫诏，早晚下丹墀。
和许守喜雪韵
作者：吴芾
朝代：宋
体裁：七言律诗

冻云垂地木停号，六出飞花遍九皋。已见随车翻缟带，还疑纵猎散风毛。幽人乘兴空回棹，公子无言独拥袍。顾我年来诗思涩，强吟冰柱愧才高。
和许守小阁
作者：吴芾
朝代：宋
体裁：五言律诗

依山开户牖，每到眼增明。爽垲偏宜性，清虚更醒酲。地高朝纳日，江近夜闻声。默坐观身世，还应百念轻。
和许守岩桂
作者：吴芾
朝代：宋
体裁：古风

桂华灿秋杪，造物气所钟。清香遍十里，不与凡卉同。使君雅好客，携酒临芳丛。被花恼不彻，一笑高堂烘。花本生月窟，何事来樊笼。疑是姮娥懒，睡起鬓蓬松。一枝欲斜插，误落秋山中。要须排日赏，拚取百尊空。莫待花零落，惆怅随西风。
和许守松棚
作者：吴芾
朝代：宋
体裁：七言绝句

插天修干已鳞皴，谁挽青枝架水滨。却退炎威凉满座，都缘清荫布如云。
和许守松阴
作者：吴芾
朝代：宋

乔松转日影斜斜，穿入疏棂细作花。怪得清阴长不改，原来松下蛰龟蛇。
和许守松阴
作者：吴芾
朝代：宋

乔松转日影斜斜，穿入疏櫺细作花。
怪得清阴长不改，原来松下蛰龟蛇。
和许守水晶蒲萄
作者：吴芾
朝代：宋

珍果孰称最，静中试旁搜。
白柰非时至，赤梨经岁留。
庐山杏万株，武陵橘千头。
未若蒲萄美，甘滑仍脆柔。
正当三伏暑，满架走青虬。
繁子何磊落，一一如缀旒。
我家得异种，洁白映林丘。
每笑枣与栗，滥比千户侯。
迩来事奔走，颇恨抛鉏耰。
持此赠夫子，因復献鄙谋。
他年堆马乳，岂但供荐羞。
愿以酿千斛，永言资燕游。
客来弥日醉，应不数青州。
和许守水晶蒲萄
作者：吴芾
朝代：宋

珍果孰称最，静中试旁搜。白柰非时至，赤梨经岁留。庐山杏万株，武陵橘千头。未若蒲萄美，甘滑仍脆柔。正当三伏暑，满架走青虬。繁子何磊落，一一如缀旒。我家得异种，洁白映林丘。每笑枣与栗，滥比千户侯。迩来事奔走，颇恨抛锄耰。持此赠夫子，因复献鄙谋。他年堆马乳，岂但供荐羞。愿以酿千斛，永言资燕游。客来弥日醉，应不数青州。
和许守游春
作者：吴芾
朝代：宋

玉蕊琼葩压众芳，一时纵赏拥如墙。花边笑索银瓶酒，知是谁家白面郎。结客行行入翠微，桃源深处醉芳菲。狂歌不减刘公干，尽日花间坐不归。尊前莫惜千金费，醉里能令万事轻。须信人生行乐耳，此身何用绊浮名。
和许守游春·其一
作者：吴芾
朝代：宋
体裁：七言绝句

玉蕊琼葩压众芳，一时纵赏拥如墙。花边笑索银瓶酒，知是谁家白面郎。
和许守游春·其三
作者：吴芾
朝代：宋

尊前莫惜千金费，醉裏能令万事轻。
须信人生行乐耳，此身何用绊浮名。
和许守游春·其三
作者：吴芾
朝代：宋

尊前莫惜千金费，醉里能令万事轻。须信人生行乐耳，此身何用绊浮名。
和许守游春·其二
作者：吴芾
朝代：宋
体裁：七言绝句

结客行行入翠微，桃源深处醉芳菲。狂歌不减刘公干，尽日花间坐不归。
和许守重阳出城韵
作者：吴芾
朝代：宋

晓从千骑越重闉，轧轧篮舆渡古津。万叠青山烟漠漠，一溪寒水石粼粼。笑携红袖寻莲社，醉折黄花上葛巾。此会从今成故事，他年应记座中人。
和许守重阳出城韵
作者：吴芾
朝代：宋

晓从千骑越重闉，轧轧篮舆渡古津。
万迭青山烟漠漠，一溪寒水石粼粼。
笑携红袖寻莲社，醉折黄花上葛巾。
此会从今成故事，他年应记座中人。
和许守野亭登眺
作者：吴芾
朝代：宋
体裁：七言律诗

夫君自合代王言，暂寓空斋八九椽。尽日清谈挥麈尾，闭门危坐爇龙涎。诗囊遣兴随时赋，茗碗袪魔对客煎。看即除书催入觐，得閒登眺且欣然。
和许守韵
作者：吴芾
朝代：宋
体裁：七言律诗

台阁如公盍见收，尚淹外补为民忧。身为邦国三年计，心在江湖万里秋。乘兴举杯还对月，得閒搜句或临流。平生恨不逢名士，岂谓年来遂此谋。
和赵观使喜雨
作者：吴芾
朝代：宋

膏泽愆时愧已深，敢期诚意达天垠。
片云忽送千峯雨，一气潜回万壑春。
顿觉老农生喜色，坐令凶岁变佳辰。
忧民虽切功何有，坱圠无私荷大钧。
和赵观使喜雨
作者：吴芾
朝代：宋

膏泽愆时愧已深，敢期诚意达天垠。片云忽送千峰雨，一气潜回万壑春。顿觉老农生喜色，坐令凶岁变佳辰。忧民虽切功何有，坱圠无私荷大钧。
和远老四首
作者：吴芾
朝代：宋

事好休时便好休，不应人尽觅封侯。归来已快平生志，况有高人来聚头。身居仕路梦家山，一日君恩放我还。从此便为终老计，祇愁造物靳清閒。世人老去不知休，祇羡三公与五侯。争似山僧都不会，困来衲被便蒙头。相逢正好共看山，底事匆匆便欲还。今日乍晴山更好，可能伴我片时閒。
和远老四首·其一
作者：吴芾
朝代：宋
体裁：七言绝句

事好休时便好休，不应人尽觅封侯。归来已快平生志，况有高人来聚头。
和远老四首·其三
作者：吴芾
朝代：宋
体裁：七言绝句

世人老去不知休，祇羡三公与五侯。争似山僧都不会，困来衲被便蒙头。
和远老四首·其二
作者：吴芾
朝代：宋
体裁：七言绝句

身居仕路梦家山，一日君恩放我还。从此便为终老计，祇愁造物靳清閒。
和远老四首·其四
作者：吴芾
朝代：宋
体裁：七言绝句

相逢正好共看山，底事匆匆便欲还。今日乍晴山更好，可能伴我片时閒。
和远老见怀
作者：吴芾
朝代：宋

老去光阴能几何，祇求适意不求多。
消除旧恨凭三盏，断送余生付一蓑。
风月情怀虽已灭，渔樵伴侣尚相过。
师来好趁荷花盛，我欲同游击棹歌。
和远老见怀
作者：吴芾
朝代：宋

老去光阴能几何，祇求适意不求多。消除旧恨凭三盏，断送馀生付一蓑。风月情怀虽已灭，渔樵伴侣尚相过。师来好趁荷花盛，我欲同游击棹歌。
和远老韵
作者：吴芾
朝代：宋
体裁：七言律诗

野性平时酷爱山，年来何幸得休官。情知轩冕生无益，身在林泉死亦安。已免出门频应接，尚贪散策纵游观。得师妙语相开发，始觉浮华不足看。
和远老韵二首
作者：吴芾
朝代：宋

平生痼疾在烟霞，到处林泉是我家。若也远公容入社，直须酤酒不须茶。欲访天台帛道猷，梦魂先到石桥头。个中直待桃花放，始得从师烂漫游。
和远老韵二首·其一
作者：吴芾
朝代：宋
体裁：七言绝句

平生痼疾在烟霞，到处林泉是我家。若也远公容入社，直须酤酒不须茶。
和远老韵二首·其二
作者：吴芾
朝代：宋

欲访天台帛道猷，梦魂先到石桥头。个中直待桃花放，始得从师烂漫游。
和远老韵二首·其二
作者：吴芾
朝代：宋

欲访天台帛道猷，梦魂先到石桥头。
箇中直待桃花放，始得从师烂漫游。
和送春诗送陈泽民
作者：吴芾
朝代：宋

少年买青春，千金初不惜。常恐春不留，韶华难再得。种杏更栽桃，为春添景色。对酒复当歌，与春亡间隙。春去或未来，日探春消息。及至春又归，送春恨无翼。追随九十日，无日不自适。胡为把一麾，千里从吏役。当涂古道院，事简非繁剧。宴坐对江山，亦足自怡怿。所叹乏游从，无与共良夕。陈侯有高标，鸷鸟空累百。落笔动成篇，端不在促迫。不意牢落中，乃得此佳客。人事苦参商，天意有顺逆。笑言犹未竟，遽尔成乖隔。虽未唱阳关，别恨已填臆。此邦固寂寥，颇亦富水石。方拟出郊坰，共试登山屐。何事逐春归，不念人相忆。春事虽已阑，残花尚红白。且复引离尊，倒此香醪碧。
和送春诗送陈泽民
作者：吴芾
朝代：宋

少年买青春，千金初不惜。
常恐春不留，韶华难再得。
种杏更栽桃，为春添景色。
对酒復当歌，与春亡间隙。
春去或未来，日探春消息。
及至春又归，送春恨无翼。
追随九十日，无日不自适。
胡为把一麾，千里从吏役。
当涂古道院，事简非繁剧。
宴坐对江山，亦足自怡怿。
所叹乏游从，无与共良夕。
陈侯有高标，鸷鸟空累百。
落笔动成篇，端不在促迫。
不意牢落中，乃得此佳客。
人事苦参商，天意有顺逆。
笑言犹未竟，遽尔成乖隔。
虽未唱阳关，别恨已填臆。
此邦固寂寥，颇亦富水石。
方拟出郊垧，共试登山屐。
何事逐春归，不念人相忆。
春事虽已阑，残花尚红白。
且復引离尊，倒此香醪碧。
和逐年九日阳字韵
作者：吴芾
朝代：宋

天上恩来解郡章，人间那复是重阳。老身已许归三径，佳节何妨醉百觞。但有笑容生面目，更无閒事挠心肠。旁人不信吾归去，今日真成返故乡。
和逐年九日阳字韵
作者：吴芾
朝代：宋

天上恩来解郡章，人间那復是重阳。
老身已许归三径，佳节何妨醉百觞。
但有笑容生面目，更无閒事挠心肠。
旁人不信吾归去，今日真成返故乡。
和道叟韵
作者：吴芾
朝代：宋
体裁：七言律诗

自怜涉世太迂疏，岂料今朝得自如。老去不知官况好，归来顿觉道心舒。湖山深处非凡景，松竹阴中有旧庐。静坐忽闻乌鹊喜，开门还得故人书。
和郭教授立春除夜之作二首
作者：吴芾
朝代：宋

儿童争喜岁时新，老去方知感此辰。始具杯盘来送腊，又簪幡胜去鞭春。满斟蕉叶休辞醉，且对桃花痛饮醇。况有故人能过我，相看岁晚更情亲。意广才高困谤伤，又还客里换年光。驱驰道路风霜苦，放荡江湖日月长。纵未致身登凤阁，也应平步入鹓行。胡为尚郁骞腾志，无地栖迟寄寺廊。
和郭教授立春除夜之作二首·其一
作者：吴芾
朝代：宋
体裁：七言律诗

儿童争喜岁时新，老去方知感此辰。始具杯盘来送腊，又簪幡胜去鞭春。满斟蕉叶休辞醉，且对桃花痛饮醇。况有故人能过我，相看岁晚更情亲。
和郭教授立春除夜之作二首·其二
作者：吴芾
朝代：宋

意广才高困谤伤，又还客裏换年光。
驱驰道路风霜苦，放荡江湖日月长。
纵未致身登凤阁，也应平步入鹓行。
胡为尚鬰骞腾志，无地栖迟寄寺廊。
和郭教授立春除夜之作二首·其二
作者：吴芾
朝代：宋

意广才高困谤伤，又还客里换年光。驱驰道路风霜苦，放荡江湖日月长。纵未致身登凤阁，也应平步入鹓行。胡为尚郁骞腾志，无地栖迟寄寺廊。
和采石诗韵寄韩无咎
作者：吴芾
朝代：宋

野性从来爱水云，合耕岩下钓溪滨。宦游愧负平生志，临按欣逢我辈人。奎阁雄文光照日，锦囊佳句艳争春。外台况上三年计，一节行看诏墨新。
和采石诗韵寄韩无咎
作者：吴芾
朝代：宋

野性从来爱水云，合耕岩下钓溪滨。
宦游愧负平生志，临按欣逢我辈人。
奎阁雄文光照日，锦囊佳句艷争春。
外台况上三年计，一节行看诏墨新。
和金克孝韵
作者：吴芾
朝代：宋
体裁：七言律诗

天公放我作閒人，宠辱无缘到我身。浊酒兴来宁惜醉，小园日涉不嫌频。祇知丘壑追元亮，敢望京师说子真。渐近青春尤可乐，有花如锦草如茵。
和金克孝韵
作者：吴芾
朝代：宋

长嗟轩冕累吾身，幸得归来见此君。
晚出渔樵呼作伴，行随鹿鹤与同羣。
浮光喜踏山前月，弄影贪看水底云。
还有江梅通信息，一枝暗裏递清芬。
和金克孝韵
作者：吴芾
朝代：宋

长嗟轩冕累吾身，幸得归来见此君。晚出渔樵呼作伴，行随鹿鹤与同群。浮光喜踏山前月，弄影贪看水底云。还有江梅通信息，一枝暗里递清芬。
和金功叟二首
作者：吴芾
朝代：宋

两家诞日俱延客，长恨无缘笑语同。辄奉朋尊聊介寿，愿言百岁亦如翁。君家今岁受恩封，共庆夫夫妇妇同。况遇诞弥尤可乐，愿拚沉醉似仙翁。
和金功叟二首·其一
作者：吴芾
朝代：宋
体裁：七言绝句

两家诞日俱延客，长恨无缘笑语同。辄奉朋尊聊介寿，愿言百岁亦如翁。
和金功叟二首·其二
作者：吴芾
朝代：宋
体裁：七言绝句

君家今岁受恩封，共庆夫夫妇妇同。况遇诞弥尤可乐，愿拚沉醉似仙翁。
和钱倅秋晚登帢帻亭
作者：吴芾
朝代：宋
体裁：五言律诗

满目悲凉意，凭谁断送秋。寻僧求竹舍，俯槛得江流。天末高低雁，波间出没鸥。时危身局促，却羡汝无愁。
和闾丘省干喜雨韵
作者：吴芾
朝代：宋

良田方苦莠骄骄，甘雨如何閟九霄。贤守治声喧道路，圣君德泽播黎苗。宁容赤地炎威炽，果见青天旱气消。昨夜东皋已沾足，康衢满耳沸歌谣。铃斋坐啸不为颇，愁叹翻然变咏歌。千里正忧无旧谷，一朝俄喜浃新禾。云师蔽日如张帜，雨阵横空似拥戈。我忝郡丞何所补，但将新句对松哦。
和闾丘省干喜雨韵·其一
作者：吴芾
朝代：宋

良田方苦莠骄骄，甘雨如何閟九霄。贤守治声喧道路，圣君德泽播黎苗。宁容赤地炎威炽，果见青天旱气消。昨夜东皋已沾足，康衢满耳沸歌谣。
和闾丘省干喜雨韵·其一
作者：吴芾
朝代：宋

良田方苦莠骄骄，甘雨如何閟九霄。
贤守治声喧道路，圣君德泽播黎苗。
宁容赤地炎威炽，果见青天旱气消。
昨夜东皋已霑足，康衢满耳沸歌谣。
和闾丘省干喜雨韵·其二
作者：吴芾
朝代：宋
体裁：七言律诗

铃斋坐啸不为颇，愁叹翻然变咏歌。千里正忧无旧谷，一朝俄喜浃新禾。云师蔽日如张帜，雨阵横空似拥戈。我忝郡丞何所补，但将新句对松哦。
和闾丘莘叟
作者：吴芾
朝代：宋

此时狂敌合灰飞，致我天王下紫微。士马生风增锐气，旌旗蔽日耀皇威。愧无一策裨黄屋，滥逐千官扈赭衣。智略如君宜有用，周行指日看来归。
和闾丘莘叟
作者：吴芾
朝代：宋

此时狂敌合灰飞，致我天王下紫微。
士马生风增锐气，旌旗蔽日耀皇威。
愧无一策裨黄屋，滥逐千官扈赭衣。
智畧如君宜有用，周行指日看来归。
和闾丘莘叟中秋玩月
作者：吴芾
朝代：宋

平生爱明月，夜坐长忘眠。
每见冰轮上，两足先跰跹。
清赏意未足，常恐云油然。
老来有余兴，犹不减少年。
今岁值秋半，一醉拟流连。
无何山雨来，不见觚棱圆。
尚意闰余夕，百分棹觥船。
居然遂此愿，使我喜欲颠。
引满对清影，席地仍幕天。
岂知贤伯仲，亦爱此婵娟。
与我嗜好同，清夜耸诗肩。
此景已买断，初不用一钱。
况復有佳句，还与月争妍。
愧我无好语，滥继联珠篇。
和闾丘莘叟中秋玩月
作者：吴芾
朝代：宋

平生爱明月，夜坐长忘眠。每见冰轮上，两足先跰跹。清赏意未足，常恐云油然。老来有馀兴，犹不减少年。今岁值秋半，一醉拟流连。无何山雨来，不见觚棱圆。尚意闰馀夕，百分棹觥船。居然遂此愿，使我喜欲颠。引满对清影，席地仍幕天。岂知贤伯仲，亦爱此婵娟。与我嗜好同，清夜耸诗肩。此景已买断，初不用一钱。况复有佳句，还与月争妍。愧我无好语，滥继联珠篇。
和陈义卿
作者：吴芾
朝代：宋

自顾迂疏不入时，朅来此地亦何为。游从断绝凭谁语，踪迹飘零祇自知。方喜朋簪今复合，却惭酒盏但空持。何时得遂归休去，把手临流共赋诗。
和陈义卿
作者：吴芾
朝代：宋

自顾迂疏不入时，朅来此地亦何为。
游从断绝凭谁语，踪迹飘零祇自知。
方喜朋簪今復合，却惭酒盏但空持。
何时得遂归休去，把手临流共赋诗。
和陈义卿秋香
作者：吴芾
朝代：宋
体裁：七言绝句

小园无处着清香，谁剖枝头栗玉黄。可恨楚人元未识，只知兰芷是孤芳。
和陈国佐亦爱堂韵
作者：吴芾
朝代：宋

纷纷当世士，尽道休官去。有堕尘网中，谁能复回顾。重为轩冕惑，一念遂差互。要当发深省，悟此形皆寓。奔驰徒扰扰，静中有奇趣。夫子廊庙材，华途昔荣遇。富贵方迫逐，脱身一何遽。盖恐负初心，或为名所误。独寻陶渊明，三径归来处。亲朋续旧游，寝食安故步。诗成月满窗，坐久尘生屦。个中有真乐，自足慰迟暮。我方困长途，因公识归路。读公寄傲篇，更觉忘世虑。有如逃空虚，倾耳听韶頀。念此有限身，岁月空复度。他时愿卜筑，结茅相近住。如公迈往姿，平生已心慕。我虽负俗累，胸中无好句。傥获从后尘，登高亦能赋。
和陈国佐亦爱堂韵
作者：吴芾
朝代：宋

纷纷当世士，尽道休官去。
有堕尘网中，谁能復回顾。
重为轩冕惑，一念遂差互。
要当发深省，悟此形皆寓。
奔驰徒扰扰，静中有奇趣。
夫子廊庙材，华途昔荣遇。
富贵方迫逐，脱身一何遽。
盖恐负初心，或为名所误。
独寻陶渊明，三径归来处。
亲朋续旧游，寝食安故步。
诗成月满窗，坐久尘生屦。
箇中有真乐，自足慰迟暮。
我方困长途，因公识归路。
读公寄傲篇，更觉忘世虑。
有如逃空虚，倾耳听韶頀。
念此有限身，岁月空復度。
他时愿卜筑，结茅相近住。
如公迈往姿，平生已心慕。
我虽负俗累，胸中无好句。
傥获从后尘，登高亦能赋。
和陈天予冠字韵
作者：吴芾
朝代：宋
体裁：七言律诗

已是头童懒整冠，尊前犹欲强追欢。浮生得满七旬少，乐事能并四者难。闲去稍知心地适，兴来殊觉醉乡宽。入朝更诵公诗句，两腋风生盛暑寒。
和陈天予卜居二首
作者：吴芾
朝代：宋

夫子有直气，声名重如山。上书遭放逐，去国知几年。伤弓念投林，失水思潜渊。但期归里社，问舍仍求田。迨兹是卜筑，占胜郊野间。梅竹映左右，溪山绕后前。且欣轮奂美，碧瓦生青烟。莫叹经营苦，绿鬓成华颠。君虽欲退处，天岂容久闲。会起佐明主，四海俱晏然。我亦初卜筑，止有湖与山。一区未易就，首尾八九年。种竹已成林，积水已成渊。我始得栖息，守此桑麻田。羡君治第敏，不出数月间。落成写胸臆，遥寄到我前。佳句粲珠玉，妙画梯云烟。我见为君动，喜甚殆欲颠。第恨隔山岳，无由相伴闲。何时一会面，尊酒共陶然。
和陈天予卜居二首·其一
作者：吴芾
朝代：宋
体裁：古风

夫子有直气，声名重如山。上书遭放逐，去国知几年。伤弓念投林，失水思潜渊。但期归里社，问舍仍求田。迨兹是卜筑，占胜郊野间。梅竹映左右，溪山绕后前。且欣轮奂美，碧瓦生青烟。莫叹经营苦，绿鬓成华颠。君虽欲退处，天岂容久闲。会起佐明主，四海俱晏然。
和陈天予卜居二首·其二
作者：吴芾
朝代：宋
体裁：古风

我亦初卜筑，止有湖与山。一区未易就，首尾八九年。种竹已成林，积水已成渊。我始得栖息，守此桑麻田。羡君治第敏，不出数月间。落成写胸臆，遥寄到我前。佳句粲珠玉，妙画梯云烟。我见为君动，喜甚殆欲颠。第恨隔山岳，无由相伴闲。何时一会面，尊酒共陶然。
和陈天予岩桂
作者：吴芾
朝代：宋
体裁：古风

乞身未遂归岩谷，满面尘埃慵靧沐。铃斋独坐更悲秋，喜见吾人驻车毂。吾人别久正怀思，一旦渴心还慰沃。天公助我作清欢，特遣仙花荐芬馥。万枝琐碎屑黄金，几树阴森攒碧玉。天然风韵月中来，颇鄙人间桃李俗。秋高气爽人意佳，衰病无悰惟我独。胡为却被此花恼，尽日檐前看不足。况是欣逢磊落人，远追渭钓并岩筑。须知天欲长吟哦，使向筠阳看修竹。见花落笔作长谣，灿若珠玑千百斛。我方触绪不自聊，得此细看还熟读。明朝人去花亦残，只把新诗时反覆。
和陈天予见寄真字韵
作者：吴芾
朝代：宋

前贤惟有太丘真，岂谓于今见后身。虽是一时为逐客，不妨千古作全人。自从别后心如渴，却喜诗来句绝尘。无计复陪花下醉，对花只觉倍伤春。
和陈天予见寄真字韵
作者：吴芾
朝代：宋

前贤惟有太丘真，岂谓于今见后身。
虽是一时为逐客，不妨千古作全人。
自从别后心如渴，却喜诗来句绝尘。
无计復陪花下醉，对花只觉倍伤春。
和陈子良海棠四首
作者：吴芾
朝代：宋

春来人物尽熙熙，红紫无情亦满枝。正引衰翁诗思动，举头那更得君诗。花间春色丽晴空，恼我狂来只绕丛。试问妖娆谁与比，一株胜却万株红。雨后花头顿觉肥，细看还是旧风姿。坐馀自有香芬馥，不许凡人取次知。十年栽种满园花，无似兹花艳丽多。已是谱中推第一，不须还更问如何。
和陈子良海棠四首·其一
作者：吴芾
朝代：宋
体裁：七言绝句

春来人物尽熙熙，红紫无情亦满枝。正引衰翁诗思动，举头那更得君诗。
和陈子良海棠四首·其三
作者：吴芾
朝代：宋

雨后花头顿觉肥，细看还是旧风姿。
坐余自有香芬馥，不许凡人取次知。
和陈子良海棠四首·其三
作者：吴芾
朝代：宋

雨后花头顿觉肥，细看还是旧风姿。坐馀自有香芬馥，不许凡人取次知。
和陈子良海棠四首·其二
作者：吴芾
朝代：宋
体裁：七言绝句

花间春色丽晴空，恼我狂来只绕丛。试问妖娆谁与比，一株胜却万株红。
和陈子良海棠四首·其四
作者：吴芾
朝代：宋

十年栽种满园花，无似兹花艳丽多。已是谱中推第一，不须还更问如何。
和陈子良海棠四首·其四
作者：吴芾
朝代：宋

十年栽种满园花，无似兹花艷丽多。
已是谱中推第一，不须还更问如何。
和陈宗师
作者：吴芾
朝代：宋
体裁：五言律诗

昨幸朋簪盍，还惊客袂分。相望千里月，独占一溪云。高论无由款，新诗忽得闻。羡君岩穴下，清坐绝埃氛。
和陈平仲中秋怀旧游
作者：吴芾
朝代：宋

天末逢秋半，临流玩佳月。置酒延孤光，夜久凉风发。感时歌慨慷，醉来翻不悦。念人有聚散，念月有圆缺。万事转头空，百年飞鸟瞥。粤从罹乱离，头角嗟垂折。兀坐山谷间，何人定交结。素琴已尘埃，孤剑尚清刮。故人不可见，幽怀欲谁说。明月自团团，幽忧空烈烈。忽得陈子诗，辞旨两奇绝。历历叙旧游，笔端如有舌。何处复相从，酒壶行自揭。遥想鲍与刘，应亦叹胡越。要当按酒兵，无令冒斧钺。吾侪岂长贫，庙堂方简拔。
和陈平仲中秋怀旧游
作者：吴芾
朝代：宋

天末逢秋半，临流玩佳月。
置酒延孤光，夜久凉风发。
感时歌慨慷，醉来翻不悦。
念人有聚散，念月有圆缺。
万事转头空，百年飞鸟瞥。
粤从罹乱离，头角嗟垂折。
兀坐山谷间，何人定交结。
素琴已尘埃，孤剑尚清刮。
故人不可见，幽怀欲谁说。
明月自团团，幽忧空烈烈。
忽得陈子诗，辞旨两奇绝。
历历叙旧游，笔端如有舌。
何处復相从，酒壶行自揭。
遥想鲍与刘，应亦叹胡越。
要当按酒兵，无令冒斧钺。
吾侪岂长贫，庙堂方简拔。
和陈泽民即事二首
作者：吴芾
朝代：宋

鸡声催晓梦惊残，喜得归来卧碧峦。已是人间三月暮，尚馀枕上五更寒。心安靖退虽无事，身觉衰颓亦鲜欢。赖有故人时会面，开颜一笑酒杯乾。萧条古寺野僧残，聊与僧俱住翠峦。树影绕帘春昼静，水晶摇屋暮天寒。固知书剑不嫌冷，却恨杯盘未尽欢。当念老人衰已久，外虽强健实中乾。
和陈泽民即事二首·其一
作者：吴芾
朝代：宋

鷄声催晓梦惊残，喜得归来卧碧峦。
已是人间三月暮，尚余枕上五更寒。
心安靖退虽无事，身觉衰颓亦鲜欢。
頼有故人时会面，开颜一笑酒杯干。
和陈泽民即事二首·其一
作者：吴芾
朝代：宋

鸡声催晓梦惊残，喜得归来卧碧峦。已是人间三月暮，尚馀枕上五更寒。心安靖退虽无事，身觉衰颓亦鲜欢。赖有故人时会面，开颜一笑酒杯乾。
和陈泽民即事二首·其二
作者：吴芾
朝代：宋

萧条古寺野僧残，聊与僧俱住翠峦。树影绕帘春昼静，水晶摇屋暮天寒。固知书剑不嫌冷，却恨杯盘未尽欢。当念老人衰已久，外虽强健实中乾。